Προλεταριακή Σημαία: Σεπτεμβρίου 2012\nΑποσπάσματα της πρότασης του Μ-Λ ΚΚΕ για την Πρωτοβουλία για Αριστερή Αντιιμπεριαλιστική Συνεργασία\nΓεύσεις από το «Γρήγορο Δρόμο» (κοινώς, fast track)\n«Πάμε για ψάρεμα»… ή για κλιμάκωση της κρίσης\nΣΤΟΥ ΚΑΣΙΔΗ ΤΟ… ΚΕΦΑΛΙ\nΑνταγωνισμός και χρέος, του Δημήτρη Μάνου\nΙδιοκτήτη: μου χρωστάς, δεν σου χρωστάω…\nΕξεταστική σε καιρούς μνημονίου...\nΟι δήμαρχοι δεν είναι σύμμαχοι του λαού και των εργαζομένων\nΑκόμη: διαβάστε ανταποκρίσεις από αγώνες σε εργασιακούς χώρους (Sprider, ΑΠΘ, 7ο νοσοκομείο ΙΚΑ, κά), καθώς και τις μόνιμες στήλες, Αθέατος Κόσμος, Προβολές, Προσεγγίσεις και Σχόλια.\nΑπό αυτό το φύλλο ξεκινάει και η στήλη του Διαλόγου μπροστά στη σύσκεψη του φθινοπώρου του ΚΚΕ(μ-λ).\nΝα αποκρούσουμε την αντεργατική λαίλαπα, δυναμώνοντας το κίνημα\nΗ επίθεση στον κόσμο της δουλειάς κορυφώνεται με μέτρα που οδηγούν εκατομμύρια εργαζόμενους στην ανέχεια και την εξαθλίωση. Μέτρα-σφαγείο, που θα κάνουν τη ζωή των εργατικών και λαϊκών οικογενειών δυσβάσταχτη και εφιαλτική. Μέτρα πρωτόγνωρης αγριότητας και έκτασης που δεν αφήνουν τίποτα όρθιο, τίποτα σταθερό. Γκρεμίζουν τα πάντα, διαμορφώνοντας συνθήκες γενικευμένης ανασφάλειας σε όλο τον εργαζόμενο λαό. Το μεγάλο κεφάλαιο, ξένο και ντόπιο, μνημόνια και τρόικα και όλες οι δυνάμεις της αντίδρασης κλιμακώνουν την αντεργατική και αντιλαϊκή τους δράση, κάνοντας τη ζωή των λαϊκών μαζών κόλαση. Τα κόμματα του κεφαλαίου, ΝΔ, ΠΑΣΟΚ και ΔΗΜΑΡ, και με την ταυτόχρονη αντιλαϊκή λύσσα της Χρυσής Αυγής που τρομοκρατεί και τραμπουκίζει σε βάρος των λαϊκών δυνάμεων και μεταναστών, όλοι τους επιχειρούν μέσα από την πολιτική της πείνας και της τρομοκρατίας να τσακίσουν το λαό και τις αντιστάσεις του. Το επιχειρούν άμεσα και όχι μόνο με λόγια, αλλά με έργα και κυρίως τρομοκρατικού χαρακτήρα. Η κυβέρνηση της ΝΔ, του ΠΑΣΟΚ και της ΔΗΜΑΡ είναι οι βασικοί οργανωτές τής άγριας επίθεσης στον εργαζόμενο λαό και τη νεολαία, αυτές οι δυνάμεις πρωταγωνιστούν στην επίθεση σε βάρος των εργατικών και λαϊκών συμφερόντων. Είναι αυτές οι δυνάμεις που χρησιμοποιούν τους καπιταλιστικούς μηχανισμούς της αστυνομίας και των ροπαλοφόρων των ΜΑΤ καθώς και τα τάγματα εφόδου της Χρυσής Αυγής για να σπέρνουν καθημερινά το φόβο και τον τρόμο στο λαό. Πρόκειται για μια χούφτα αντιδραστικές και φασιστικές δυνάμεις που υπηρετούν το μεγάλο κεφάλαιο και τα συμφέροντά του και που έχουν τη στήριξη των ΜΜΕ. Πιστεύουν όλοι αυτοί πως μπορούν να τελειώσουν με την Αριστερά και το εργατικό και λαϊκό κίνημα. Με αυτές τις αντιδραστικές δυνάμεις που υπηρετούν το σύστημα και σπρώχνουν τον εργαζόμενο λαό σε όλο και μεγαλύτερη φτώχεια και εξαθλίωση, τον εκβιάζουν, τον απειλούν, τον τρομοκρατούν, οι εργατικές και λαϊκές δυνάμεις και μπορούν και πρέπει να συγκρουστούν μαζί τους. Αυτό ακριβώς απαιτεί το ταξικό και λαϊκό συμφέρον, να οργανώσουν τις αντιστάσεις τους και να τις διευρύνουν σε όλα τα πεδία και παντού όπου εργάζονται, κατοικούν και συμμετέχουν σε διάφορα όργανα πάλης, συνδικάτα, συλλόγους, επιτροπές, πρωτοβουλίες κ.ά. Οι εργαζόμενες μάζες που αντιπροσωπεύουν την πλειοψηφία του λαού και που δέχονται καθημερινά τη λεηλασία του εισοδήματός τους, τα εκατομμύρια άνεργοι και μισοάνεργοι που βλέπουν τη ζωή τους να γίνεται κόλαση έναν δρόμο έχουν να επιλέξουν: τη μαζική αντίστασή τους. Σε αυτές τις συνθήκες της πιο άγριας και παρατεταμένης επίθεσης στους εργαζόμενους και τη νεολαία, οι μαζικές συνδικαλιστικές οργανώσεις, ομοσπονδίες, εργατικά κέντρα και κυρίως οι τριτοβάθμιες οργανώσεις ΓΣΕΕ και ΑΔΕΔΥ τους τελευταίους 6 μήνες δεν έχουν κάνει απολύτως τίποτα. Το γεγονός ότι υποχρεώθηκαν να κηρύξουν απεργία στις 26 Σεπτέμβρη σε τίποτα δεν αλλάζει την απεργοσπαστική τους συμπεριφορά. Καμία προετοιμασία δεν έχει προηγηθεί και καμία συνέχεια δεν προβάλλεται, ώστε οι εργατικές αγωνιστικές κινητοποιήσεις και κυρίως οι απεργιακές να πάρουν οργανωμένο, συστηματικό χαρακτήρα και πάνω από όλα να γίνουν πρακτικά υπόθεση των ίδιων των εργαζομένων. Οι απεργίες για να είναι μαζικές και να ασκούν την αναγκαία πίεση οφείλουν να είναι προετοιμασμένες και οπωσδήποτε να έχουν συνέχεια και με καθαρούς στόχους και επιδιώξεις. Στόχοι ανατροπής των αντεργατικών μέτρων, στόχοι να μην περάσουν αυτά ή εκείνα τα αντεργατικά μέτρα, επίσης στόχοι διεκδίκησης που να βελτιώνουν τη ζωή των εργαζόμενων. Τον ίδιο χαρακτήρα οφείλουν να έχουν και οι κινητοποιήσεις και σε κάθε περίπτωση είναι αναγκαίο να είναι μαζικές και μαχητικές, με επίσης καθαρούς στόχους αντίστασης και διεκδίκησης.\nΟι κινητοποιήσεις και διεκδικήσεις των εργαζόμενων μαζών και ακόμη περισσότερο οι απεργιακές κινητοποιήσεις κρίνονται κυρίως από το αποτέλεσμα. Αν δηλαδή κατορθώσουν να κερδίσουν λίγα ή περισσότερα από αυτά που διεκδικούσαν. Αυτό είναι το πιο σπουδαίο, να αποδεικνύεται στην πράξη ότι ο εργατικός και λαϊκός αγώνας μπορεί να φέρει αποτέλεσμα. Σε τελική ανάλυση, αυτό που καθορίζει την επιτυχία ή όχι ενός συγκεκριμένου αγώνα είναι ο συσχετισμός δύναμης. Αν οι εργαζόμενες μάζες έχουν δημιουργήσει έναν ισχυρό συσχετισμό δύναμης, τότε έχουν πολλές πιθανότητες να κερδίσουν. Οι εργατοπατέρες της ΓΣΕΕ και της ΑΔΕΔΥ είναι φύσει και θέσει ενάντια σε κινητοποιήσεις και απεργίες με τα χαρακτηριστικά που αναφέρθηκαν. Γι’ αυτό την υπόθεση των απεργιακών αγώνων θα πρέπει οι εργαζόμενοι να την παίρνουν στα δικά τους χέρια, να γίνει δηλαδή δική τους υπόθεση.\nΓια την ηγεσία του ΠΑΜΕ και του ΚΚΕ, προϋπόθεση για να γίνει ένας κοινός αγώνας, απεργιακός ή όποια άλλη κινητοποίηση, είναι να υπάρξει κοινό πλαίσιο στόχων τόσο άμεσων όσο και στρατηγικών. Δηλαδή, για να γίνει μια κοινή απεργιακή συγκέντρωση και πορεία, δεν είναι αρκετός ο στόχος να μην περάσουν αυτά τα μέτρα ή να ανατραπούν εκείνα κ.τ.λ. Απαιτείται από την ηγεσία του ΚΚΕ και του ΠΑΜΕ να μπουν και στόχοι εξόδου της Ελλάδας από την ΕΕ καθώς και στόχοι για τη λαϊκή εξουσία. Αποτέλεσμα, πάντα να γίνονται δύο ή και περισσότερες απεργιακές συγκεντρώσεις και διαδηλώσεις. Κανείς δεν εμποδίζει και ούτε μπορεί να εμποδίσει μια δύναμη να προβάλει σε κοινούς αγώνες τα δικά της συνθήματα, αιτήματα και στόχους. Η ηγεσία του ΚΚΕ και του ΠΑΜΕ το γνωρίζει αυτό πολύ καλά και όμως λειτουργεί με τον τρόπο που όλοι γνωρίζουμε. Δεν είναι δυνατόν στο σημείωμα αυτό να αναλυθεί η συγκεκριμένη συμπεριφορά –το έχουμε κάνει πολλές φορές και αναλυτικά- μπορούμε όμως να σημειώσουμε ότι δεν είναι ότι διαφωνεί η ηγεσία μόνο με τους εργατοπατέρες της ΓΣΕΕ. Το ίδιο διαφωνεί και με το σύνολο των οργανώσεων της Αριστεράς. Οι κοινοί αγώνες του εργαζόμενου λαού και της νεολαίας μπορούν να οδηγήσουν στη σύγκρουση με τις δυνάμεις του συστήματος, οι κοινοί αγώνες οδηγούν ταυτόχρονα και στη σύγκρουση ιδεών και η ηγεσία του ΚΚΕ αποφεύγει και το ένα και το άλλο. Εμείς, σε ό,τι μας αφορά, επιμένουμε και θα προωθούμε για πάντα το στόχο η εργατική τάξη και ο λαός να δίνουν ενωμένοι τον αγώνα, μικρό ή μεγάλο.\nΟι συνθήκες βαρβαρότητας που ζούμε απαιτούν όσο ποτέ άλλοτε να βγουν οι μάζες στο προσκήνιο και να πάρουν τον αγώνα στα δικά τους χέρια. Η Αριστερά, οι δυνάμεις της Αριστεράς μπορούν να δώσουν νόημα και αξία στην ύπαρξή τους μέσα στους αγώνες και στις συγκρούσεις με τις δυνάμεις της αντεργατικής και αντιλαϊκής επίθεσης. Η κοινή δράση σε αυτήν την κατεύθυνση όλων των δυνάμεων της Αριστεράς προβάλλει όλο και πιο επιτακτικά αναγκαία, και αυτό είναι το κεντρικό πολιτικό ζήτημα της πάλης.\nΕτικέτες 695, αποψη\nΗ χώρα πιόνι στο σκάκι του ιμπεριαλιστικού ανταγωνισμού\nΟ κόσμος της δουλειάς στο έλεος της αδηφαγίας του κεφαλαίου\nΗ υποχώρηση του συσχετισμού, σε βάρος του λαού στη χώρα μας, έχει βασική της έκφραση την υποχώρηση της αντιιμπεριαλιστικής κατεύθυνσης στο μαζικό λαϊκό κίνημα. Από τη δεκαετία του '80 ακόμη, το παπανδρεϊκό «ΕΟΚ και ΝΑΤΟ το ίδιο συνδικάτο» μετατράπηκε γρήγορα σε λατρεία της «Ευρώπης των λαών», στην οποία διεκδικούμε από μέσα, και, κατόπιν, στον γνωστό μέχρι πρόσφατα ευρωμονόδρομο.\nΛίγο μετά την ταραγμένη από την αντιιμπεριαλιστική πάλη του λαού μας δεκαετία του '70, που συντάραξε τα αστικά και ρεφορμιστικά επιτελεία, τη φιλοευρωπαϊκή πολιτική της εξάρτησης στήριξαν ανοικτά τόσο το αρχικά απείθαρχο αστικό ΠΑΣΟΚ όσο και η ρεφορμιστική Αριστερά. Σαφώς και με ιδιαίτερο πάθος η ευρωκομμουνιστική του Κύρκου τότε, αλλά και σύμπασα μετά το '87 στα χρόνια του ενιαίου Συνασπισμού που συμπεριλάμβανε και τη σημερινή λάβρα «κομμουνιστική» ηγεσία του ΚΚΕ.\nΝα πώς φθάσαμε σήμερα στη διάλυση και στα μεγάλα προβλήματα που μπαίνουν για την ανασυγκρότηση του μαζικού λαϊκού κινήματος, μόνου ικανού να φρενάρει τη βάρβαρη επίθεση που απειλεί τη ζωή και το μέλλον του λαού μας. Φθάσαμε στο σημείο ο λαός να φοβάται και να εκβιάζεται συστηματικά μη τυχόν και βρεθεί έξω από την ευρωζώνη, το ευρώ και την ΕΕ. Παρ' ότι στα έργα και στις ημέρες του ευρώ και της ΕΕ είναι ήδη το ρήμαγμα της υπαίθρου και το στοίβαγμα στις μεγαλουπόλεις, της ανεργίας πλέον, η αποβιομηχάνιση της χώρας και η μετατροπή της σε τουριστικό θέρετρο από τα μονοπώλια της ελεύθερης ευρωπαϊκής αγοράς, η καταχρέωσή της από τις ανισότιμες συναλλαγές, αλλά και από τη ρεμούλα και την έλλειψη κάθε εθνικού παραγωγικού σχεδιασμού από τους ΕΟΚανθρώπους του αστικού «εκσυγχρονισμού», η ισοπέδωση των βασικών εργατολαϊκών κατακτήσεων που επιταχύνεται ιλιγγιωδώς τα δύο τελευταία χρόνια, αλλά καλά κρατεί σαν κατεύθυνση από την αρχή της ένταξης, ειδικά στο ευρώ και στην ευρωζώνη. Παρ' όλα αυτά, η ξενόδουλη αστική τάξη και τα ιμπεριαλιστικά της αφεντικά μπορούν και τρομοκρατούν τον λαό συνδέοντας την έξοδο από το ευρώ με πλήρη χρεοκοπία, παρ' ότι είναι ήδη σε εξέλιξη εσωτερική στάση πληρωμών με οδυνηρές συνέπειες για τον λαό.\nΑς όψεται η Αριστερά μας, που ακόμη και σήμερα, συνεχίζει στην ίδια γραμμή. Από τη μια ο αντιφατικός ΣΥΡΙΖΑ αυτοδιαφημίζεται πως με την πολιτική του εγγυάται τον ευρωμονόδρομο, ενώ οι ντούροι κομμουνιστές του ΚΚΕ δεν βλέπουν καμιά ανάγκη αντιιμπεριαλιστικής συγκρότησης του λαού και επιλέγουν το σεχταρισμό προκειμένου να μην παίζουν με το επικίνδυνα πυρακτωμένο στις μέρες μας πεδίο της ταξικής πάλης…\nΗ πάλη ενάντια στην εξάρτηση συγκροτεί τα μέτωπα της λαϊκής πάλης\nΕίναι λοιπόν αναγκαίο να μιλήσουμε ξανά με τον πιο απλό και κατανοητό τρόπο αλλά και με ταξική σαφήνεια για τα ζητήματα της ιμπεριαλιστικής εξάρτησης, που δεν κρύβεται πια, πως καθορίζουν τόσο τις πολιτικές εξελίξεις στη χώρα όσο και το σύνολο των ζητημάτων που αφορούν τη ζωή και το μέλλον του λαού μας.\nΝα μη διστάσουμε να συγκρουστούμε ανοικτά και με τον πιο αποφασιστικό τρόπο με τις φανερές πλέον φιλοϊμπεριαλιστικές δυνάμεις του ΣΥΡΙΖΑ που θέλουν να εμφανίζονται σαν Αριστερά και να ψαρεύουν στα θολά νερά. Αλλά και με αυτούς που, είτε με τροτσκιστικές ιδεοληψίες είτε με σύγχρονες αστικές θεωρίες, σαν αυτή της παγκοσμιοποίησης ή των ολοκληρώσεων, θεωρίες που άνθισαν πριν από μερικά χρόνια, είτε απλά με θολά και ασαφή σεχταριστικά οχήματα σαν το ΚΚΕ, προσφέρουν σήμερα στον ΣΥΡΙΖΑ τα θολά νερά για να αρμενίζει δρώντας διαλυτικά για το μαζικό κίνημα.\nΌχι, κάθε άλλο παρά έχουμε κάποιο βίτσιο με ενδοαριστερό εμφύλιο. Είμαστε με την κοινή δράση γιατί είναι απαραίτητη για τη λαϊκή αντίσταση και το έχουμε δείξει όπου έχουμε μπορέσει. Όμως ο συμβιβασμός με απόψεις που αποπροσανατολίζουν το μαζικό κίνημα δίνει αέρα στα πανιά των δυνάμεων του συστήματος, ΝΔ, ΠΑΣΟΚ, Καμμένος, Χρυσή Αυγή, που ανοικτά υπηρετούν με τον πιο αντιδραστικό τρόπο, όλοι τους και ο καθένας χωριστά, την πολιτική του επικίνδυνου πια αλυσοδέματος της χώρας με τα ιμπεριαλιστικά δεσμά με ταυτόχρονη εξαθλίωση του λαού. Δεν θα το αναπτύξουμε σε αυτό το άρθρο, μα σίγουρα χρειάζεται να γίνει ξεκάθαρο και κατανοητό στον καθένα πως οι αγώνες σε κάθε μέτωπο της λαϊκής πάλης για την υπεράσπιση της ζωής και του δίκιου του λαού μας ενισχύονται και αποκτούν αποφασιστικότητα και δυναμική νίκης μόνο όταν καταφέρνουν να παίρνουν θέση ενάντια στην ιμπεριαλιστική εξάρτηση. Ταυτόχρονα η κατάκτηση του πολιτικού στόχου, της ανατροπής της εξάρτησης από το μαζικό κίνημα, διαμορφώνει όρους, συμμαχίες και συσχετισμούς για τις αναγκαίες πραγματικές συγκρούσεις που μπορούν να διασφαλίσουν την προοπτική της κοινωνικής απελευθέρωσης του λαού μας.\nΗ γεωπολιτική διάσταση στην αντιμετώπιση της ελληνικής κρίσης\nΣτην περίπτωση της χώρας μας η σύνδεση της κρίσης με τον ιμπεριαλιστικό ανταγωνισμό σε σχέση αλληλοτροφοδότησης ήταν έκδηλη από την αρχή. Ο συμβιβασμός ΗΠΑ - ΕΕ στο πλαίσιο της τρόικας αποτελεί τη βάση αναζήτησης ενός νέου συμβολαίου μοιράσματος της ιμπεριαλιστικής εξάρτησης, πάντα στο πλαίσιο της Δύσης, αλλά στη βάση των νέων γεωπολιτικών δεδομένων της περιοχής όπως αυτά εξελίσσονται στο πεδίο του πυρακτωμένου ανταγωνισμού και της γενικευμένης κρίσης του συστήματος.\nΠαρ' ότι η κρίση στη χώρα μας δεν είναι μόνο ή κυρίως οικονομική όπως εμφανίζεται, είναι γεγονός πως μιλάμε πλέον για μια κατεστραμμένη οικονομία από τις πολιτικές της τρόικας και σαν κατάληξη του ΕΟΚικού παραδείσου που πράγματι ήταν παράδεισος για το κεφάλαιο και εξακολουθεί να είναι για βασικές μερίδες του. Φυσικά από την πλευρά μας δεν αντιμετωπίζουμε τα πράγματα με όρους συνωμοσίας του ΓΑΠ ή κάποιων άλλων. Ούτε φυσικά η τρόικα είχε στόχο την καταστροφή, παρ' ότι όντως ήταν γνωστό ότι η συνταγή σκοτώνει. Όμως η συνταγή ήταν ταξικά αναγκαία! Άλλωστε για ανάλογα ταξικά αναγκαίους λόγους η παραγωγική αποδιάρθρωση της χώρας εξελισσόταν χρόνια πριν. Αξίζει μάλιστα να θυμίσουμε πως, πριν φθάσουμε στην «καταστροφή», εισπράχτηκαν πολλές εκατοντάδες δισ. από το ντόπιο και ξένο κεφάλαιο που, μαύρα και άσπρα, συνεχίζουν να κρύβονται σε ασφαλή καταφύγια και δεν θα αργήσουν να εμφανιστούν όταν αρχίσει το πλιάτσικο. Και βέβαια η «καταστροφή» είναι προφανώς καταστροφή για τον κόσμο της δουλειάς και τα δικαιώματά του, μα είναι κοσμογονία εφόσον διασφαλίζεται ο έλεγχος και η σταθερότητα από τους ισχυρούς της Δύσης και δημιουργία ενός μικρού έστω Ελντοράντο μελλοντικών κερδών σε κάποιους τομείς.\nΤο ζήτημα για μας είναι για ποια σταθερότητα μιλάνε οι εκπρόσωποι του συστήματος, ποιος ο ρόλος της χώρας στο πλαίσιο αυτής της σταθερότητας και τι θα σημάνουν όλα αυτά για τη ζωή του λαού. Θα θυμίσουμε εδώ για να δείξουμε αυτό που αναφέραμε πως η κρίση δεν είναι αμιγώς ούτε κυρίως οικονομική, την περίπτωση Καραμανλή. Όχι, δεν κοιμόταν ο Καραμανλής και ο Αλογοσκούφης, ούτε είχαν φιλολαϊκές προθέσεις όταν έλεγαν μέχρι τις αρχές του 2009 πως η οικονομία της χώρας είναι θωρακισμένη και δεν φοβάται την παγκόσμια κρίση. Ποντάριζαν τότε σε κάποια γεωπολιτικά δεδομένα, όταν ευρύτερα στο πλαίσιο της αστικής τάξης μιλούσαν για ενεργειακό κόμβο και διαμετακομιστικό κέντρο που θα αναβάθμιζε από κάθε άποψη τη χώρα κ.λπ. Όμως ο Μπράιζα έγινε πολύ σαφής τότε για τα όρια ανοχής των ΗΠΑ και έτσι τα ρωσογερμανικά σχέδια που τα καλόβλεπε και ο Μπερλουσκόνι και άλλοι της ΕΕ δεν περπάτησαν. Η Βουλγαρία μπλοκάρισε τη συμφωνία για τους ρώσικους αγωγούς που ήταν τότε έτοιμοι για υλοποίηση, ενώ ο Γ. Παπανδρέου, πριν εκλεγεί καν, μιλούσε για κίνδυνο ρύπανσης του Αιγαίου. Οπωσδήποτε για τους οπαδούς της πράσινης οικονομίας του ΓΑΠ κάτι τέτοιο αποκλείεται να συμβεί με μη ρώσικους αγωγούς που ξανά σχεδιάζονται κόντρα στον South Stream ή από τις νέες πηγές και κυρίως τους νέους δρόμους μεταφοράς μέσω του τριγώνου Ισραήλ - Κύπρος - Ελλάδα.\nΣίγουρα και ο Καραμανλής ποντάριζε για λογαριασμό της αστικής τάξης σε σχεδιασμούς που δεν προέκυψαν, μα εν τω μεταξύ και ακριβώς λόγω της σύνδεσής της με τον ιμπεριαλιστικό ανταγωνισμό η κρίση βάθαινε απότομα και ανεξάρτητα από ανικανότητες ή εκδουλεύσεις ήρθαν τα μνημόνια και η κρίση στη χώρα δημιουργεί πλέον τα δικά της δεδομένα. Δεδομένα που σίγουρα δεν θα μπορούσαν να έχουν σχεδιαστεί από καμιά μεριά. Όμως και η κρίση από την αρχή όπως ομολογούνταν έγινε ευκαιρία για το κεφάλαιο και τα δεδομένα κάθε στιγμή τα χειρίζονται οι ιμπεριαλιστές ανάλογα με τον συσχετισμό που διαθέτουν και οι ντόπιοι καρχαρίες λυσσομανούν στα λαϊκά δικαιώματα και προσαρμόζονται σε αυτά τα δεδομένα για να εφορμήσουν όταν δοθεί το σάλπισμα για το ρεσάλτο, όπως λέει το «Ποντίκι» στις 6 Σεπτεμβρίου.\nΑναφέρεται στο σχετικό άρθρο το «Ποντίκι» στο ρεσάλτο για τη λεηλασία του δημόσιου πλούτου από τα διάφορα ιμπεριαλιστικά συμφέροντα στο πλαίσιο του ενεργειακού τους ανταγωνισμού. Σε άρθρο στην προηγούμενη Π.Σ. αναφερθήκαμε στην επικίνδυνη εμπλοκή της αστικής τάξης στα αμερικανονατοϊκά σχέδια μέσω της συμμαχίας με το Ισραήλ. Σχέδια που δημιουργούν τριβές και συγκρούσεις και στο πλαίσιο της δυτικής συμμαχίας και σίγουρα δεν αφορούν τον ενεργειακό ανταγωνισμό που διεξάγεται με οικονομικούς όρους στο πλαίσιο μιας ελεύθερης αγοράς. Αυτά τα χαρούμενα δεν λέγονται καν και από κανέναν πια. Ο ανταγωνισμός είναι άγριος και διεξάγεται (εδώ και χρόνια άλλωστε) με όρους ιμπεριαλιστικούς όπως είθισται να συμβαίνει στον κόσμο που ζούμε. Να λοιπόν γιατί πέρα από τη βαθιά φτώχεια που θεωρείται δεδομένο απ’ όλους τους προστάτες (το είπε και ο Πέρες στο «Mega») ότι πρέπει να υποστεί ο λαός μας, ούτε τα ζητήματα της ειρήνης και της δημοκρατίας είναι δεδομένα εφ' όσον αργεί η συγκρότηση του λαϊκού κινήματος να φτάσει στα επίπεδα που απαιτούν οι περιστάσεις. Είναι και ο λαός και η χώρα μας αναλώσιμοι από κάθε άποψη μέσα ή έξω από την ΕΕ εφ' όσον καθυστερεί η συγκρότηση της λαϊκής πάλης σε ανώτερο επίπεδο. Αυτή η συγκρότηση που σίγουρα έχει τις απαιτήσεις της θα δώσει τεράστια δυναμική στο κίνημα γιατί απλά θα εμπνέει εμπιστοσύνη, θα είναι στέρεα και θα ξέρει πού πάει.\nΓνωρίζουμε πως αυτή τη στιγμή όλα αυτά φαντάζουν μη ρεαλιστικά ή τουλάχιστον μακρινά. Σίγουρα είναι δύσκολα και απαιτούν πράγματα από κάποιους της Αριστεράς, μα ας ελπίσουμε η πραγματικότητα γρήγορα να αποκαλύψει σε ακόμη περισσότερους αυτή την ιστορική αναγκαιότητα για το μέλλον του λαού και της χώρας μας.\nΗ πρόσφατη συζήτηση για έξοδο από την ΕΕ\nΑναφερθήκαμε στην αρχή του άρθρου για τον εκβιασμό του «σουταρίσματος» από την ΕΕ, ωστόσο πέρα από τον εκβιασμό υπάρχει και πραγματική συζήτηση για κάτι τέτοιο εδώ και καιρό. Από οικονομική άποψη τα δεδομένα πλέον είναι τέτοια που δίνουν ατράνταχτα επιχειρήματα στους οπαδούς του λεγόμενου GREXIT.\nΕίναι πλέον φανερό πως οι οπαδοί της παραμονής στο ευρώ που επικρατούν μετά τη σαφή τοποθέτηση της Μέρκελ, χρησιμοποιούν ανοικτά πια γεωπολιτικά επιχειρήματα. Ο Αθανάσιος Έλλις στην «Καθημερινή» της Κυριακής 9-9 αναφέρει: «Η κρίση χρέους στην Ελλάδα μονοπωλεί τη διεθνή ειδησιογραφία την τελευταία διετία. Όλες οι αναλύσεις επικεντρώνουν αποκλειστικά στα ελλείμματα και το τεράστιο χρέος της χώρας που "απειλεί" την ευρύτερη ευρωπαϊκή οικονομία. Όμως η μονοδιάστατη αυτή προσέγγιση αγνοεί το εύλογο ερώτημα αν η Ευρώπη και η Δύση γενικότερα "αντέχουν" μια πολιτικά ασταθή και οικονομικά αδύναμη χώρα στο πολιτικό, πολιτιστικό και θρησκευτικό σταυροδρόμι της Ανατολικής Μεσογείου, τη στιγμή μάλιστα που η ευρύτερη περιοχή βρίσκεται σε αναβρασμό, από τις συνεχιζόμενες συγκρούσεις στη Συρία, μέχρι το ενδεχόμενο ισραηλινής επίθεσης κατά του Ιράν». Παρακάτω μας παραθέτει δηλώσεις υψηλόβαθμων Γερμανών παραγόντων: «Κοιτάξτε τον χάρτη και δείτε πού βρίσκεται η Ελλάδα. Πρέπει να ανοίξουμε το ντιμπέιτ για την Ελλάδα πέραν των καθαρά οικονομικών κριτηρίων» λέει ο αντιπρόεδρος των Γερμανών χριστιανοδημοκρατών, Μιχαέλ Μάιστερ. Προβληματισμό για αποσταθεροποίηση της ήδη εύθραυστης Α. Μεσογείου εξέφρασε και ο Άρμιν Λάσετ, μέλος του κόμματος της Μέρκελ, εκτιμώντας πως «σε ένα τέτοιο σενάριο η Ρωσία είναι σε ετοιμότητα να δώσει δισ. ευρώ στην Ελλάδα» για να συμπληρώσει πως «κρίνονται πολύ περισσότερα πράγματα από το ερώτημα αν η Ελλάδα ανταποκρίνεται ή όχι στα κριτήρια του προγράμματος». Σε ανάλογο πνεύμα ο επικεφαλής της ένωσης εργοδοτικών συνδέσμων της Γερμανίας και πρώην υφ. Οικονομικών, ο Ραϊγχαρντ Γκένερ, υποστήριξε ότι «η βοήθεια στην Ελλάδα είναι απαραίτητη λόγω της γεωπολιτικής σημασίας της χώρας αυτής για την ΝΑ Ευρώπη και τη Μεσόγειο». Ο Έλλις αναφέρεται και στο ισραηλινό ενδιαφέρον για τα ελληνικά πράγματα και στο ενδιαφέρον συνολικά της Δύσης για τους νέους ενεργειακούς δρόμους που ανοίγονται μέσω Ελλάδας. Γενικότερα μια σειρά δημοσιεύματα με βάση τις υπόγειες και φανερές κινήσεις όλων των πλευρών γίνονται αποκαλυπτικά. Δυστυχώς τέτοια δημοσιεύματα δεν είναι συχνά στον τύπο της Αριστεράς. Όμως η ανησυχία στον λαό μας είναι δεδομένη και είναι κρίσιμη αναγκαιότητα να υπάρξει αριστερή ταξική τοποθέτηση σε μια σειρά σχετικά ζητήματα. Από τις ΑΟΖ μέχρι το κρίσιμο ζήτημα της ανάπτυξης σχέσεων φιλίας, αλληλεγγύης και αντιιμπεριαλιστικής ενότητας με τους γύρω λαούς.\nΗ σταθερότητα που επιδιώκουν οι ιμπεριαλιστές του ΝΑΤΟ και της ΕΕ αφορά σταθερότητα του ελέγχου τους. Όμως η ειρήνη, η δημοκρατία και η πρόοδος του λαού μας δεν διασφαλίζονται με τη συνεργασία της αστικής τάξης με το δολοφονικό Ισραήλ, ούτε με τα μνημόνια που δεν τελειώνουν ούτε με τις ΑΟΖ ούτε με τις ΕΟΖ. Ούτε βέβαια μας πείθει ο Δένδιας και ο Παυλόπουλος οι οποίοι προσπαθούν να διαχωριστούν κάπως από τα ανεπίσημα τάγματα εφόδου του επίσημου Ξενίου Διός που αποκαλύπτει τον ελεεινό πολιτισμό της βαρβαρότητας που χαρακτηρίζει τη σύγχρονη αστική τάξη. Μια αστική τάξη που παραμένει ξενόδουλη και ανοικτός εχθρός των ξένων και ντόπιων παραγωγών του πλούτου. Μόνο με την ταξική αντιιμπεριαλιστική συγκρότηση μπορεί ο κόσμος της δουλειάς στη χώρα μας να υπερασπιστεί τη ζωή του απέναντι στη σύγχρονη βαρβαρότητα των ντόπιων και ξένων δυναστών του που επελαύνει.\nΣυνταξιοδοτικά ώριμοι, έφεδροι, διαθέσιμοι, ΑΠΟΛΥΜΕΝΟΙ\nΠόσα ονόματα, άραγε, μπορούν να μηχανευθούν τρόικα και κυβέρνηση για να κρύψουν τι πραγματικά προωθούν! Γιατί ούτε η συνταξιοδοτική ωριμότητα ούτε η εφεδρεία ούτε η διαθεσιμότητα (όροι που πλασάρονται και αναπαράγονται καθημερινά) μπορούν να επισκιάσουν τις εκτεταμένες ΑΠΟΛΥΣΕΙΣ που προωθούν.\nΗ πρόσφατη μάλιστα ειδησεογραφία αναφορικά με τη συνάντηση Σαμαρά-Ντράγκι στις Βρυξέλλες αποκάλυψε και κάτι που όλοι γνώριζαν. Ότι οι απολύσεις που προωθούνται στον στενό και ευρύτερο δημόσιο τομέα δεν γίνονται για δημοσιονομικούς-οικονομικούς λόγους αλλά για λόγους «τιμωρίας» της χώρας αλλά και σπασίματος ενός «ταμπού» που ονομάζεται πλήρης και σταθερή δουλειά ή αλλιώς ΜΟΝΙΜΟΤΗΤΑ.\nΕπιμένουν, δηλαδή, να τσακίσουν -τρόικα, κεφάλαιο και κυβέρνηση- τον πυρήνα της συγκρότησης ενός δυναμικού περίπου 400.000 εργαζομένων που μέχρι πρότινος δούλευε με σχετική «σιγουριά» και σταθερότητα. Σήμερα αποτελούν γι' αυτούς το «κακό παράδειγμα» σε μια αγορά εργασίας που έχει μόνο αρνητικές μεταβλητές για τους εργαζόμενους (διεύρυνση του διευθυντικού δικαιώματος, το είπαν) και καμία σταθερά γι' αυτούς.\n150.000 απολύσεις, πάνω από το 1/3 των εργαζόμενων στον δημόσιο τομέα της οικονομίας, μέσα σε 3 χρόνια, δεν είναι σίγουρα μικρό νούμερο, ούτε μεγάλο το διάστημα. Θέλουν πολλά και γρήγορα και αυτό είναι που τους τρομάζει.\nΠροαναγγέλλουν αξιολόγηση υπηρεσιών και υπαλλήλων από τον Νοέμβρη χρησιμοποιώντας τη ως όχημα κατηγοριοποίησης των εργαζομένων, ως «άλλοθι» για το μεγάλο έγκλημα, με επιπτώσεις και σε αυτούς που θα φύγουν (κυρίως) αλλά και σε αυτούς που θα μείνουν.\nΗ ΝΔ δείχνει να ευθυγραμμίζεται στον στόχο και αναζητάει τον τρόπο, το ΠΑΣΟΚ αντιτίθεται -έτσι λέει- σε γενικευμένες απολύσεις και η ΔΗΜΑΡ αναζητά «ισοδύναμα» και βάζει τον Μανιτάκη να απειλεί με παραίτηση. Το ζήτημα έχει σίγουρα ένα «ποιοτικό στοιχείο», αυτό που προαναφέραμε, απαραίτητη προϋπόθεση για την ποσοτικοποίηση-γενίκευσή του. Κάτι που κατανοεί η τρόικα και πιέζει, αν μη τι άλλο, να γίνει η αρχή.\nΗ συνδικαλιστική ηγεσία\nΕίναι ολοφάνερο σε κάθε εργαζόμενο ότι το ζήτημα δεν τίθεται για κάποιο απώτερο χρόνο αλλά στην ημερήσια διάταξη. Το άσχημο είναι ότι ενώ κάτι τέτοιο γίνεται κατανοητό από την ανώτερη και ανώτατη συνδικαλιστική ηγεσία, η αδράνεια και η απραξία κυριαρχούν στη στάση τους. Θα πει κάποιος, μήπως ενεργοποιούνται στα υπόλοιπα μέτωπα που έχουν ανοίξει από τη λυσσαλέα επίθεση (ωράριο, μισθοί, δώρα, συντάξεις, εφάπαξ, όρια ηλικίας, εισφορές, χαράτσια, κ.λπ.) και εκτιμούν λάθος το θεμελιώδες ζήτημα της δουλειάς. Η απάντηση είναι προφανής.\nΟι ηγεσίες της ΑΔΕΔΥ και των ομοσπονδιών δείχνουν να περιμένουν τη χαριστική βολή -κατάργηση de facto της μονιμότητας και απολύσεις- για να προχωρήσουν σε αντιδράσεις ενός επιπέδου. Κατανοούν ότι το ζήτημα που έχει τεθεί έχει όλες τις προϋποθέσεις να συσπειρώσει το ΣΥΝΟΛΟ των δημοσίων υπαλλήλων κονιορτοποιώντας τον συντεχνιασμό και τις ιδιαιτερότητες που πάνω τους βάσισαν την ύπαρξη και αναπαραγωγή τους σαν στρώμα.\nΑπό την άλλη μεριά απεύχονται μια γενικευμένη αντίδραση- αντίσταση της χαμηλόμισθης-χαμηλόβαθμης δημοσιοϋπαλληλίας που θα θέσει το ζήτημα στην πραγματική του διάσταση και θα τους στείλει στη γωνιά, θλιβερούς θεατές και αδύναμους να καθορίζουν το παραμικρό σε μια τέτοια σύγκρουση.\nΑυτοί είναι οι βασικοί λόγοι που τους αναγκάζουν να μην παίρνουν καμία πρωτοβουλία, να μη θέτουν στην πραγματικότητα στόχους πάλης, να μην προχωρούν από χθες σε αγώνες και κινητοποιήσεις που δεν θα κυριαρχεί το χαρακτηριστικό της αποσπασματικότητας και της εκτόνωσης αλλά της κλιμάκωσης και της διάρκειας, στοιχεία απολύτως απαραίτητα για να φέρουν αποτελέσματα και να οδηγήσουν σε αναδίπλωση, ανάσχεση και εν τέλει σε ανατροπή της αντεργατικής λαίλαπας.\nΟ συσχετισμός θα κρίνει το αποτέλεσμα.\nΈτσι συνέβαινε πάντα, έτσι θα συμβεί και τώρα. Αν σε γενικότερο επίπεδο ο συσχετισμός δυνάμεων παραμένει αρνητικός, το ζήτημα των απολύσεων στο Δημόσιο δεν είναι και από τα πλέον εύκολα για τις δυνάμεις του συστήματος.\nΠολύ περισσότερο που οι εργαζόμενοι είναι ανάστατοι και δεν αποκλείεται να δούμε και «ακραίες» μορφές αντίδρασης στην προσπάθεια επιβολής των απολύσεων. Τα στοιχεία της ενότητας και αποφασιστικότητας, της συλλογικότητας και της αλληλεγγύης πρέπει να κυριαρχήσουν δημιουργώντας ένα ισχυρό μέτωπο αντίστασης-ανατροπής των απολύσεων σε κάθε κλάδο και χώρο δουλειάς του Δημοσίου.\nΚαι μόνο τα ανάλογα παραδείγματα από τον ιδιωτικό τομέα να σκεφτεί κανείς, είναι εύκολο να βγάλει το συμπέρασμα ότι όταν οι εργαζόμενοι βρεθούν με την πλάτη στον τοίχο δεν θα έχουν άλλη επιλογή από το να αγωνισθούν. Και είμαστε σίγουροι ότι θα το κάνουν. Το ερώτημα είναι αν θα νικήσουν κιόλας.\nΓι' αυτό πασχίζουμε.\nΕτικέτες 695, Εργαζόμενοι\nΤο διεθνές εμπόριο και η πολιτική\nΜετά από διαπραγματεύσεις 20 περίπου χρόνων η Ρωσία έγινε στις 22 Αυγούστου το 156ο μέλος του ΠΟΕ (Παγκόσμιος Οργανισμός Εμπορίου ) με 238 ψήφους υπέρ και 208 ψήφους κατά. Με όλα όσα προβλέπονται από τη συμφωνία ένταξης, η Ρωσία πρέπει να απελευθερώσει -μειώνοντάς το σε επίπεδο 5%- το σύστημα δασμών πολλών εισαγομένων υπηρεσιών και προϊόντων στο τέλος μιας μεταβατικής περιόδου, η οποία καταρχήν συμφωνήθηκε να είναι ή διετής ή τριετής.\nΩστόσο, το γεγονός της μείωσης των εισαγωγικών δασμών και το άνοιγμα της αγοράς της σε ξένες εταιρείες έχει τη βασική προϋπόθεση ότι, όπως ορίζει ο ΠΟΕ, η χώρα αυτών των εταιριών θα εφαρμόζει τους ίδιους εμπορικούς κανόνες με αυτούς της Ρωσίας. Επειδή όμως τα του διεθνούς εμπορίου δεν τα ρυθμίζει ουσιαστικά και αποκλειστικά ο ΠΟΕ ( που έτσι κι αλλιώς ελέγχεται από τις ΗΠΑ), το λόγο από 'δω και πέρα τον έχει η πολιτική και βασικά οι αντιθέσεις και οι ανταγωνισμοί των ιμπεριαλιστών.\nΌπως είναι φυσικό, μετά από αυτή την εξέλιξη ξεκίνησαν οι αναλύσεις των διαφόρων εμπορικών – οικονομικών κύκλων σε μια προσπάθεια διερεύνησης του αντίκτυπου τόσο σχετικά με την πορεία της ρώσικης οικονομίας όσο και σχετικά με την επίδρασή της στις σχέσεις της με τη Δύση και στη βάση της ύπαρξης ενός έντονα ανταγωνιστικού πλαισίου.\nΈτσι λοιπόν και πριν ακόμη στεγνώσει το μελάνι της συμφωνίας, έχουμε την εκδήλωση αντιθέσεων στο εσωτερικό των ΗΠΑ. Από τη μια πλευρά η επίσημη θέση: η υπουργός Εξωτερικών Χίλαρι Κλίντον δηλώνει από το Βλαδιβοστόκ, στο πλαίσιο της ετήσιας διάσκεψης του φόρουμ οικονομικής συνεργασίας Ασίας-Ειρηνικού, ότι το αμερικανικό Κογκρέσο είναι πιθανό να κινηθεί αυτό το μήνα προς την κατεύθυνση της κατάργησης της τροπολογίας Τζάκσον-Βάνικ, θέτοντας έτσι τέλος στους εμπορικούς περιορισμούς που έχουν επιβληθεί στη Ρωσία από την εποχή του ψυχρού πολέμου. Ως γνωστόν, η Ρωσία εξακολουθεί να βρίσκεται στη λίστα των χωρών που αφορά η τροπολογία Τζάκσον-Βάνικ του 1974, η οποία απαγορεύει τις προνομιακές εμπορικές σχέσεις με τις χώρες που παραβιάζουν τα ανθρώπινα δικαιώματα. Τότε η βασική αιτία αφορούσε το γεγονός πως η Μόσχα εμπόδιζε την έξοδο των εβραϊκής καταγωγής στο Ισραήλ.\nΑπό την άλλη πλευρά, ένας σημαντικός αριθμός βουλευτών και από τα δύο κόμματα προτείνουν την αντικατάσταση της τροπολογίας Τζάκσον-Βάνικ από ένα νέο νόμο. Η «Ομάδα του Κογκρέσου που σέβεται την Αμερική», όπως αυτο-ονομάστηκαν, έδωσε στη δημοσιότητα ένα σχέδιο νόμου που «θα εμποδίζει την έκδοση βίζας και την κίνηση ρωσικών κεφαλαίων στην Αμερική». Μάλιστα τον ονόμασαν Νόμο Σεργκέι Μαγκνίτσκι, στη μνήμη του Ρώσου δικηγόρου Μαγκνίτσκι που είχε συλληφθεί το 2008 για φοροδιαφυγή, αφού είχε καταγγείλει μια μεγάλη φορολογική απάτη στην οποία υποστήριζε ότι εμπλέκονταν αξιωματούχοι της αστυνομίας και της εφορίας, και «πέθανε» το Νοέμβριο του 2009 ενώ βρισκόταν υπό προσωρινή κράτηση.\nΣτους αρχικούς 36 βουλευτές προστέθηκαν πολλοί άλλοι καθώς και μέλη της Γερουσίας. Με την πρωτοβουλία αυτή θέλουν να συνδέσουν την άρση των δασμών εισαγωγής των ρωσικών προϊόντων -την οποία θα αποφασίζει το Κογκρέσο καταργώντας και τυπικά τα μέτρα της δεκαετίας του 1970- με την εξωτερική και την εσωτερική πολιτική της Ρωσίας και στις σημερινές συνθήκες. «Είναι ανυπόφορο να έχουμε κανονικές εμπορικές σχέσεις σε μια χώρα που αρνείται να απομονώσει το καθεστώς Άσαντ στη Συρία και παραβιάζει ανθρώπινα δικαιώματα», δήλωσε ο ρεπουμπλικάνος γερουσιαστής Οριν Χατς, από τους ηγέτες της «εκστρατείας».\nΣίγουρα δεν πρόκειται μόνο για μια εκδήλωση της άμεσης αμερικανικής πολιτικής πραγματικότητας, η οποία κινείται στον παλμό των προεδρικών και βουλευτικών εκλογών της 6ης Νοεμβρίου, όσο και αν συνηθίζεται σ' αυτή την περίοδο η ανάδειξη ζητημάτων που δείχνουν να δημιουργούν πρόβλημα σε βάρος οικονομικών συμφερόντων κάποιων οικονομικών κύκλων των ΗΠΑ. Μπορεί η πρωτοβουλία αυτή μέχρι στιγμής να περνά μάλλον απαρατήρητη στην προεκλογική Αμερική – οι εφημερίδες και η τηλεόραση περίπου την αγνοούν–, αλλά η «βαριά βιομηχανία» και άλλοι τομείς παραγωγής της δείχνουν έντονα την ενόχλησή τους σε σχέση με τον άμεσο αντίκτυπο της μονομερούς στάσης των ΗΠΑ σ' αυτό το ζήτημα. Σε αρκετά έντονο ύφος ο Μπιλ Πίγκμαν, μεσίτης αμερικανικών βαρέων μηχανημάτων, κατηγορούσε κατά τη διάρκεια εκπομπής του καλωδιακού CNN το Κογκρέσο ότι επιχειρεί να καταστρέψει «κάτι πολύ ευρύτερο από τις εξαγωγές».\nΓιατί, απ΄ ό,τι φαίνεται, η άλλη πλευρά έχει την άμεση απάντησή της: «Η Ρωσία δεν πρόκειται να μειώσει τους δασμούς στα αμερικανικά προϊόντα όσο υπάρχει η απειλή του Νόμου Μαγκνίτσκι», δήλωσε η Αικατερίνη Μαγιόροβα, στέλεχος του υπουργείου Οικονομικής Ανάπτυξης. «Θα τους μειώσει όμως για τις εισαγωγές από την Ιαπωνία, τη Γερμανία και από όλες τις άλλες χώρες οι οποίες δεν συνδέουν τις εξαγωγές τους με ψευτοϊδεολογικές επιλογές. Στα ιαπωνικά και ευρωπαϊκά προϊόντα οι δασμοί θα είναι 5%, ενώ στα αμερικανικά θα παραμείνουν 15% για όσο διάστημα δεν θα έχει εξαλειφθεί η σκιά του νόμου Μαγκνίτσκι».\nΗ Ρωσία, λοιπόν, δείχνει να «ανεβάζει στροφές» στο χώρο των διεθνών συναλλαγών, αφού προσδοκά πέρα από την προσέλκυση νέων ξένων επενδύσεων να επεκτείνει τις ρωσικές εξαγωγές, έχοντας πλέον λόγο στη διαμόρφωση των κανονισμών του διεθνούς εμπορίου. Φαίνεται επίσης να ενισχύεται και μέσω των κανονισμών του ΠΟΕ, πλέον, η επιδίωξη της δημιουργίας τής (ήδη υπό εξέλιξη) νέας Ευρασιατικής Ένωσης μέχρι το 2015.\nΕίναι γεγονός, ωστόσο, πως η ένταξη της Ρωσίας στον ΠΟΕ δεν πρόκειται να αλλάξει άμεσα και με τρόπο αυτόματο τη σημερινή φύση και θέση της ρωσικής οικονομίας στο υπάρχον διεθνές πλαίσιο εμπορικών συναλλαγών. Όπως γεγονός είναι πως η Δύση, και βασικά οι ΗΠΑ, έχουν αρκετά μέσα και τρόπους να υπερασπιστούν αποτελεσματικά το ευνοϊκό για τα συμφέροντά τους σημερινό «στάτους». Από την άλλη, όμως, αποτελεί σίγουρα ένα νέο αφετηριακό σημείο για την ανάπτυξη μιας επιθετικότερης πολιτικής της Ρωσίας σε διάφορα επίπεδα και με πολλούς αποδέκτες. Αυτή η «θέση υπεροχής» που δείχνει να εκπέμπει η ρωσική ηγεσία, με βάση αυτή την εξέλιξη, δεν στερείται βάσης και λογικής. Τα μεγέθη που εξακολουθεί να εκπροσωπεί –παρά τα στραπάτσα της τελευταίας εικοσαετίας– είναι ακόμα πολύ σημαντικά και της δίνουν τη δυνατότητα να «παίξει» με τις αντιθέσεις μεταξύ των δυτικών ιμπεριαλιστών και ενδεχομένως να δημιουργήσει νέες. Κάτι τέτοιο, βέβαια, συναρτάται και από πολλές άλλες παραμέτρους και βασικά από τις εσωτερικές τέτοιες.\nΕίναι φυσικό, λοιπόν, οι εκπρόσωποι διαφόρων κλάδων της ρωσικής οικονομίας και παραγωγής να αποτιμούν διαφορετικά τις συνέπειες της ένταξης της Ρωσίας στον ΠΟΕ. Εξετάζοντας τις επιπτώσεις στη Ρωσία από την ένταξή της στον ΠΟΕ, η ρωσική ημερήσια εφημερίδα Kommersant ( "Ο Επιχειρηματίας") τις περιορίζει σε ό,τι αφορά το μέρος εκείνο που σχετίζεται με τις καταναλωτικές συνήθειες μεσοαστικών και αστικών στρωμάτων της ρωσικής κοινωνίας, που θα έχουν τώρα στη διάθεσή τους ποικιλία προϊόντων, με μειωμένες αλλά και αυξημένες, αναλόγως, τιμές σε ορισμένα είδη. Εκτιμά επίσης μια αύξηση των εισαγωγών σχεδόν κατά 4% κάθε χρόνο μέχρι το 2018. «Η ρωσική κοινωνία», γράφει, «έχει εκπαιδευτεί (στο δυτικό τρόπο ζωής) και δεν αρκείται σήμερα σε ό,τι υπήρχε χθες. Ένας κόσμος 150 εκατ. που ταξιδεύει -οι μισοί στο εξωτερικό- έμαθε να διαλέγει»!\nΑπό την άλλη, βουλευτές στη ρωσική Δούμα (με επικεφαλής τον «κομμουνιστή» Ζουγκάνοφ) εξέδωσαν πρόσφατα ανακοίνωση με την οποία εναντιώνονται στη συμφωνία Ρωσίας και ΠΟΕ, τονίζοντας κυρίως τις συνέπειες της αύξησης των εισαγωγών: «η αγορά μας θα πλημμυρίσει από φθηνά ξένα προϊόντα και ταυτοχρόνως θα οδηγηθούν σε διακοπή της λειτουργίας τους πολλές βιομηχανίες μας που ήκμασαν τη σοβιετική εποχή».\nΣε ό,τι αφορά το σκέλος του ανταγωνισμού των ρωσικών προϊόντων απέναντι στα δυτικά, η εκτίμηση είναι (και σχεδόν απ΄ όλες τις πλευρές) πως αυτό είναι σε σημαντικό βαθμό υπόθεση αρκετά μακροπρόθεσμη.\nΠάντως το βέβαιο είναι πως η εξέλιξη αυτή ανοίγει το δρόμο νέων αντιπαραθέσεων όχι μόνο ανάμεσα σε όσους βλέπουν το «εμπόριο ως εμπόριο» αλλά κυρίως ανάμεσα σε όσους βλέπουν το «εμπόριο ως πολιτική».\nΜαζική αντίσταση για να μην περάσουν τα δίδακτρα και η κατάργηση του δωρεάν βιβλίου\nΠριν ακόμα τελειώσει το καλοκαίρι η κυβέρνηση έδειξε τις διαθέσεις της όσον αφορά την τριτοβάθμια εκπαίδευση. Από τη μια, μέσω των αλλαγών που έκανε στον νόμο-πλαίσιο, που ψηφίστηκε τον Αύγουστο του 2011, φρόντισε να αναθερμάνει τη συμμαχία με τους πρυτάνεις και τους μεγαλοκαθηγητές. Από την άλλη, ακολουθώντας τις προσταγές της τρόικας, έβαλε στο τραπέζι νέα, ακόμα πιο «προωθημένα» μέτρα: δίδακτρα και κατάργηση των δωρεάν συγγραμμάτων. Μια πρώτη διαπίστωση είναι ότι, με την ανυπαρξία γενικών συνελεύσεων και κινητοποιήσεων από μεριάς φοιτητών, το σύστημα έχει προσωρινά πλεονέκτημα κινήσεων. Με γρήγορους ρυθμούς υλοποιεί τη βασική του επιδίωξη: να αποκλείσει τη συντριπτική πλειονότητα της νεολαίας από τις σπουδές, οδηγώντας τη στην ανεργία και στη μετατροπή της σε φθηνό εργατικό δυναμικό, να προσαρμόσει το πανεπιστήμιο στις συνθήκες των νέων σχέσεων εργασίας και του μνημονίου.\nΤαυτόχρονα, μπαίνει τέλος σε όλη τη φιλολογία της προηγούμενης περιόδου, περί «μεγάλης νίκης» του μπλοκαρίσματος των εκλογών για τα συμβούλια διοίκησης. Τα ζητήματα που ανοίγει η επίθεση σε καμιά περίπτωση δεν μπορεί να απαντηθούν με τη στενή κινητοποίηση των μελών της Αριστεράς στα πανεπιστήμια, μαζί με μερικούς πρυτάνεις και καθηγητές, δεν υπάρχουν τέτοιες «συμμαχίες» που θα πιέσουν την κυβέρνηση. Δεν υπάρχουν «κόλπα» που χωρίς οι φοιτητές να βρίσκονται στο προσκήνιο θα εμποδίσουν την εφαρμογή του νέου νόμου διά εκπροσώπων. Για του λόγου το αληθές, οι αλλαγές στον νόμο-πλαίσιο προβλέπουν ψηφοφορία για τα συμβούλια διοίκησης ηλεκτρονικά, ή με επιστολή σε περίπτωση μπλοκαρίσματος της διαδικασίας, ενώ αφήνουν ανέγγιχτο τον ρόλο των πρυτάνεων μέχρι να ολοκληρωθεί η θητεία τους. Πρέπει να είναι ξεκάθαρο ότι οι όποιες αντιδράσεις των καθηγητών έχουν να κάνουν με τη διατήρηση των δικών τους συμφερόντων και ρόλων. Η αρχική μορφή του νόμου τους περιόριζε σε έναν βαθμό, καθώς στόχευε σε μια πιο ευέλικτη μορφή διοίκησης που θα εφάρμοζε την επίθεση με γρήγορους ρυθμούς. Ασχέτως αν έμειναν απόλυτα ικανοποιημένοι με τις αλλαγές, θα παίξουν τον ρόλο του εκπρόσωπου της κυβέρνησης μέσα στα πανεπιστήμια, με ό,τι αυτό συνεπάγεται.\nΌσον αφορά τα δίδακτρα, φαίνεται να είναι μια από τις απαιτήσεις της τρόικας για την εξοικονόμηση των 11,5 δισ . Αρχικά, η επιβολή τους φάνηκε να αφορά μόνο τους μεταπτυχιακούς, έπειτα τους «αιώνιους» και τελικά όλους τους φοιτητές. Μπορεί τα ετήσια ποσά να μοιάζουν αρχικά σχετικά μικρά (300 ευρώ στα ΑΕΙ, 200 ευρώ στα ΤΕΙ), αλλά η εμπειρία σε άλλες χώρες (βλέπε Αγγλία) δείχνει πως μπορούν να εκτιναχτούν από τη μια χρονιά στην άλλη και να γίνουν τελικά απαγορευτικά. Μπορεί το υπουργείο Παιδείας να διαψεύδει προς το παρόν αυτό το μέτρο, υπό τον φόβο του πολιτικού κόστους, αλλά θα επιχειρήσει να το εφαρμόσει και μάλιστα άμεσα. Ήδη με την ψήφιση του νόμου της Γιαννάκου το δωρεάν σύγγραμμα βρισκόταν υπό αίρεση, καθώς σαν κεκτημένο αποτελούσε «παγκόσμια πρωτοτυπία». Ακολούθησε το ηλεκτρονικό σύγγραμμα της Διαμαντοπούλου που θα εξασφάλιζε την «ολόπλευρη γνώση» που έρχεται τώρα να γίνει «καθόλου σύγγραμμα». Με το απαιτούμενο «σπρώξιμο» από την τρόικα, τα δωρεάν βιβλία καταργούνται για όλους τους φοιτητές από το φετινό εαρινό εξάμηνο. Αυτά τα μέτρα δείχνουν πως η επίθεση στην εκπαίδευση έχει έντονα ταξικό χαρακτήρα, καθώς πλέον ο φοιτητής καλείται να πληρώσει όχι μόνο για το σύγγραμμα, τη σίτιση, τη στέγαση, αλλά ακόμη και για να βρίσκεται στο πανεπιστήμιο. Το ζήτημα για το σύστημα δεν είναι πόσα χρήματα θα συγκεντρωθούν τελικά, αλλά ο αποκλεισμός ενός τεράστιου κομματιού της νεολαίας από τις σπουδές.\nΗ έλλειψη οργανωμένης αντίδρασης από τους φοιτητές έχει τα δικά της αίτια. Έχει να κάνει με την έλλειψη εμπιστοσύνης των φοιτητών στα όργανά τους, καθώς μέσα στους συλλόγους δεν ανοίγονται τα πραγματικά ζητήματα που αφορούν την πλειονότητα, αλλά όσα βρίσκονται στην ατζέντα της κυρίαρχης Αριστεράς. Τρανταχτό παράδειγμα οι κινητοποιήσεις του περσινού Σεπτέμβρη, όπου ανάγονταν σε κυρίαρχα αιτήματα η «πτώση της κυβέρνησης», η «διαγραφή του χρέους» και η «ολόπλευρη γνώση». Αυτού του είδους η συζήτηση αφήνει τον φοιτητόκοσμο σε ρόλο θεατή που απλά θα ψηφίσει «κατάληψη» και όλα τα υπόλοιπα θα τα αναλάβουν οι ειδικοί-συνδικαλιστές. Αυτή η κατάσταση μαζί με την πρωτοφανή πίεση της επίθεσης, τις απανωτές εκλογές και την αναμονή της κυβερνητικής σωτηρίας, οδήγησαν τους φοιτητές στην απογοήτευση, στο σκύψιμο του κεφαλιού και στην αναζήτηση ατομικής διεξόδου. Σε αυτά έρχεται να προστεθεί το μουδιασμένο κλίμα που επικρατεί στους εργασιακούς χώρους και στην έλλειψη γενικής απεργίας και εργατικών κινητοποιήσεων για μήνες.\nΑυτό που είναι αναγκαίο, για να μπορέσουν να ξαναλειτουργήσουν οι σύλλογοι, είναι μια πολιτική κατεύθυνση που να ξεκαθαρίζει τον χαρακτήρα της εποχής και τους στόχους πάλης. Να ξεκαθαρίζει ότι η επίθεση από εδώ και πέρα θα γίνεται ολοένα και πιο σκληρή σε όλους τους τομείς και ότι η νεολαία θα πρέπει να δώσει μια παρατεταμένη μάχη με το σύστημα για να μπορεί να σπουδάζει και να δουλεύει με δικαιώματα. Ότι ο καθένας μόνος του και ανοργάνωτος θα αντιμετωπίσει σύντομα μεγάλα αδιέξοδα. Ότι οι μόνοι σύμμαχοι είναι οι υπόλοιποι αγωνιζόμενοι φοιτητές και εργαζόμενοι και όχι όσοι πλασάρονται σαν σωτήρες και τάζουν εύκολες λύσεις. Σε αυτή τη βάση πρέπει να αναπτυχτεί κίνημα που να δίνει απαντήσεις στα καθημερινά ζητήματα και να εμπνέει νέους αγωνιστές. Η προοπτική του κινήματος θα πρέπει να είναι ο νέος κόσμος που μπορεί να οικοδομήσει ο λαός με την πάλη του απέναντι σε όλα τα αδιέξοδα του ατομικού δρόμου.\nΕτικέτες 695, νεολαία, φοιτητές\nΦτάσαμε στο νέο ακαδημαϊκό έτος και αφού η νεολαία κατάφερε (όποια μπόρεσε) να αντεπεξέλθει στον κυκεώνα των πανελληνίων εξετάσεων, ειδικά φέτος που όπως φάνηκε από την πρώτη στιγμή το υπουργείο προσπάθησε να πετάξει όσο το δυνατόν μεγαλύτερο κομμάτι νεολαίας έξω από τα πανεπιστήμια, ήρθε η ώρα να ξεκινήσει τη σταδιοδρομία της στην τριτοβάθμια εκπαίδευση. Σίγουρα το κεφάλαιο που ανοίγεται έχει και πολλές χαρές, πολλές συγκινήσεις και πολλές νέες εμπειρίες, όμως θα ήταν κοροϊδία τη σημερινή περίοδο να μην αναφερθεί κάποιος στα προβλήματα που υπάρχουν και καλούμαστε να αντιμετωπίσουμε. Από τη μία λοιπόν έχουμε το τσάκισμα των δικαιωμάτων που συμβαίνει συνολικά στην κοινωνία και προφανώς αφορά και τη νεολαία σαν κομμάτι του λαού. Και από την άλλη έχουμε την επίθεση στην εκπαίδευση, που ειδικά το τελευταίο διάστημα έχει ενταθεί.\nΚάθε νέος σήμερα βιώνει μέσα από την οικογένεια και τον περίγυρό του την πίεση από τη συνεχώς εντεινόμενη επίθεση και το χάσιμο μέρα με τη μέρα δικαιωμάτων. Η κυβέρνηση καθημερινά κάτω από τις επιταγές των ξένων δυνάμεων ΔΝΤ, ΕΚΤ, ΕΕ περνάει μέτρα επί μέτρων. Πριν καλά καλά προλάβει ο Σαμαράς να δηλώσει πως αυτό είναι το τελευταίο πακέτο μέτρων, διαψεύδεται την επομένη ακριβώς στιγμή από την τρόικα (μέσω μέιλ) και τις επιβολές των ξένων ιμπεριαλιστών. Και δεν πρόκειται να σταματήσουν μέχρι να φτάσουν τα δικαιώματά μας στο μηδέν, μέχρι να ξεπουλήσουν και την τελευταία σπιθαμή δημόσιας περιουσίας. Μας θέλουν να δουλεύουμε με μισθούς πείνας για να πλουτίζουν κάποιες μικρές μειονότητες, τη στιγμή που ο λαός θα ζει στην ανέχεια. Αυτή είναι η ουσία της ανάπτυξης που ευαγγελίζονται, ανάπτυξη για τους λίγους και φτώχεια και εξαθλίωση για τους πολλούς.\nΠαράλληλα η επίθεση εντείνεται και στην τριτοβάθμια εκπαίδευση. Το προηγούμενο καλοκαίρι ή κυβέρνηση πέρασε έναν νόμο που με την εφαρμογή του θα διαλύσει περαιτέρω τη δημόσια δωρεάν παιδεία και θα δημιουργήσει ένα πανεπιστήμιο για λίγους και εκλεκτούς. Βέβαια αντιδράσεις και κινητοποιήσεις υπήρξαν, όμως δεν έγινε δυνατό να ανατραπεί. Και αυτό με κύρια ευθύνη των ΔΑΠ και ΠΑΣΠ που τον στήριζαν με τα μπούνια, αλλά και της ΚΝΕ-ΜΑΣ με την αδιέξοδη λογική της περί μη εφαρμογής του νόμου. Οι ευθύνες όμως δεν σταματάνε εκεί αφού φέρουν και το μερίδιό τους και πιο μικρές δυνάμεις, είτε αυτή είναι η ΑΡΕΝ, που περίμενε πότε θα πέσει η κυβέρνηση για να γίνουν εκλογές και να δούμε επιτέλους τον ΣΥΡΙΖΑ κυβέρνηση, είτε είναι η ΕΑΑΚ, που ακολουθώντας τη λογική πως αν δεν πέσει η κυβέρνηση δεν μπορούμε να έχουμε νίκη, έκοψε επί της ουσίας τα πόδια του κινήματος. Φέτος λοιπόν η κυβέρνηση επιστρέφει δριμύτερη, φέρνοντας την εφαρμογή του νόμου-πλαισίου (αφού πρώτα προσπαθεί να τα βρει με τους πρυτάνεις πετώντας τους ένα «κομμάτι της πίττας» παραπάνω). Πιστή εντολοδόχος της τρόικας, συζητάει ήδη της επιταγές της για την επιβολή διδάκτρων, αλλά και για το κόψιμο των δωρεάν συγγραμμάτων και για τις καταργήσεις ολόκληρων σχολών και τμημάτων. Τη στιγμή που ήδη τα προβλήματα είναι τεράστια από την έλλειψη καθηγητών, υλικοτεχνικής υποδομής και όχι μόνο. Θα πρέπει να έχουμε ξεκάθαρο λοιπόν πως τα μέτρα, όσο σταδιακά και αν περνάνε, μας αφορούν όλους, γιατί θα μας αγγίξουν όλους. Αν, για παράδειγμα, μπορέσουν να καθιερώσουν τα δίδακτρα ακόμα και για τους μεταπτυχιακούς, ανοίγει η κερκόπορτα για την καθολική επιβολή διδάκτρων.\nΕίναι αναγκαίο σήμερα να χτιστεί ένα μέτωπο αντίστασης για να μπορέσουμε να βάλουμε φραγμό στην επίθεση και να διεκδικήσουμε το μέλλον που μας αξίζει. Να βρεθούμε δίπλα σε κάθε αγωνιζόμενο κομμάτι της κοινωνίας, αλλά να συγκροτήσουμε και εμείς τις δικές μας αντιστάσεις στον χώρο που βρισκόμαστε, παίζοντας με τη σειρά μας τον ρόλο του πυροδότη για κινηματικά γεγονότα. Ξέρουμε πως δεν είναι μία εύκολη διαδικασία, αλλά στη φάση που βρισκόμαστε οι εύκολες λύσεις όχι μόνο λύσεις δεν είναι, αλλά ούτε καν ανακουφίζουν προσωρινά. Αντίθετα, στο μόνο πεδίο που έχουμε εμείς την πρωτοβουλία είναι ο δρόμος του αγώνα, έξω από λογικές συνδιαλλαγής με το σύστημα και τους εκπροσώπους του. Δεν έχουμε ανάγκη από σωτήρες, είτε δεξιούς είτε «αριστερούς». Ο μόνος υπεύθυνος να σώσει τον λαό είναι ο ίδιος ο λαός. Ως Αγωνιστικές Κινήσεις θεωρούμε πως αυτή είναι η διαδικασία για τη συγκρότηση ενός νικηφόρου φοιτητικού αλλά και λαϊκού κινήματος. Προσανατολιζόμαστε στη δημιουργία πρωτοβουλιών που θα εμπλέκουν όσο το δυνατόν περισσότερο κόσμο και θα δίνουν έκφραση στον καθένα που θέλει να αγωνιστεί με σημαία μας την κοινή δράση για τη συσπείρωση δυνάμεων στην κατεύθυνση του αγώνα. Προωθούμε τις αντιφασιστικές πρωτοβουλίες σαν στοιχείο του λαϊκού κινήματος, ενάντια στα τσιράκια του συστήματος που σπέρνουν τον αποπροσανατολισμό αλλά δεν χάνουν την ευκαιρία να χτυπούν αγωνιστές και τους πιο αδύναμους, τη στιγμή που με το άλλο τους χέρι στα κρυφά βάζουν πλάτη στις αντιλαϊκές πολιτικές. Καλούμε τον κάθε φοιτητή να συνταχθεί μαζί μας:\nΓια την ανατροπή των μνημονίων και της αντιλαϊκής πολιτικής.\nΓια να σπάσουμε τα δεσμά της εξάρτησης και του ιμπεριαλισμού.\nΓια την ανατροπή του νόμου-πλαισίου και του πανεπιστημίου του μνημονίου.\nΓια τα δικαιώματά μας στη δημόσια και δωρεάν παιδεία.\nΑντιδράσεις στην κατάργηση της δωρεάν σίτισης\nΣτις 18 Ιουνίου η κυβέρνηση δημοσίευσε υπουργική απόφαση με την οποία ρύθμιζε την παροχή δωρεάν σίτισης στα ΑΕΙ-ΤΕΙ, οριοθετώντας την βάσει οικονομικών κριτηρίων. Στην πανεπιστημιακή μονάδα της Σάμου μέχρι πέρυσι είχαν δικαίωμα να τρώνε στη λέσχη όλοι οι φοιτητές της σχολής, χωρίς κανέναν περιορισμό. Με το καινούριο ακαδημαϊκό έτος θα σιτίζονται μόνο 400 άτομα δωρεάν και οι υπόλοιποι θα πληρώνουν 3 ευρώ τη μερίδα!\nΝα σημειώσουμε ότι στη Σάμο ζούμε τουλάχιστον 800 φοιτητές και ότι ο αριθμός όσων τρώμε καθημερινά στη λέσχη είναι κατά πολύ μεγαλύτερος από τις 400 κάρτες σίτισης που θα δοθούν. Επίσης τον τελευταίο χρόνο, λόγω των πολύ δύσκολων οικονομικών προβλημάτων που αντιμετωπίζουμε εμείς και οι γονείς μας από τα συνεχή αντιλαϊκά μέτρα, τις μειώσεις των μισθών, τη φοροληστεία, ο αριθμός των σιτιζόμενων φοιτητών έχει γιγαντωθεί σε σημείο οι ουρές στο εστιατόριο να φτάνουν έξω από το κτήριο.\nΠαράλληλα γίνονται και άλλες περικοπές, μειώνεται ο αριθμός των φοιτητών που θα δικαιούνται δωμάτιο στην εστία σε μια εποχή που οι άνεργοι είναι πάνω από 1 εκατομμύριο, ενώ είναι χιλιάδες όσοι δουλεύουν αλλά έχουν μήνες να πληρωθούν. Μια εποχή που οι αιτήσεις για δωρεάν στέγαση πληθαίνουν και ήδη τον προηγούμενο χρόνο κόπηκαν 100 αιτήσεις! Είναι προφανές ότι φέτος θα γίνουν ακόμα περισσότερες αιτήσεις και θα κοπούν ακόμα περισσότερες. Ακόμα, σταματάει τα δρομολόγια ένα λεωφορείο που χρηματοδοτούσαν το πανεπιστήμιο και ο δήμος και εξυπηρετούσε σε συγκεκριμένα μαθήματα που γίνονται σε κτήριο μακριά από το κέντρο της πόλης, αφήνοντας στους φοιτητές που θέλουν να παρακολουθήσουν αυτά τα μαθήματα μόνη επιλογή να μεταφερθούν με δικό τους όχημα (αν υπάρχει τέτοιο).\nΤα παιδιά των λαϊκών τάξεων αντιλαμβάνονται πλέον ότι αυτή η επίθεση τους βάζει αδιαπέραστους οικονομικούς φραγμούς για να συνεχίσουν να σπουδάζου. Ηδη είναι πολλοί οι συμφοιτητές μας που έχουν εγκαταλείψει τις σπουδές τους, έχουν επιστρέψει στα πατρικά τους σπίτια, δουλεύουν ή προσπαθούν να βρουν δουλειά και έρχονται μόνο στις εξεταστικές.\nΑπό τις πρώτες μέρες του Σεπτεμβρίου η αγανάκτηση ήταν έντονη και, παρ’ όλο που βρισκόμαστε μέσα στην εξεταστική, πάρθηκαν πρωτοβουλίες, έγιναν συζητήσεις και παρεμβάσεις. Στις συζητήσεις έλλειψε ο προβληματισμός, η απογοήτευση και η απάθεια που κυριαρχούσαν σε παλιότερες συνελεύσεις. Η συζήτηση επικεντρώθηκε με αποφασιστικότητα στις άμεσες κινήσεις για να προστατευτούν τα κεκτημένα στν σίτιση και τη στέγαση.\nΑυτή η αγωνιστική διάθεση έχει οδηγήσει τα ΔΣ των συλλόγων να προκηρύξουν συνελεύσεις μέσα στην εξεταστική περίοδο.\nΕχει επίσης σημασία να πούμε για την υποκρισία της κοινωνικής-φοιτητικής μέριμνας και της λογικής ότι η κρατική μέριμνα για στέγαση και σίτιση πηγαίνει μόνο σε εκείνους που την έχουν «πραγματικά» ανάγκη, αφού, παρ’ όλο που αυτή η αλλαγή στο καθεστώς της σίτισης γίνεται με αφορμή την υπουργική απόφαση στην οποία καθορίζονται οι φοιτητές που έχουν «πραγματικά» ανάγκη τη σίτιση, το Πανεπιστήμιο Αιγαίου έχει καθορίσει από πριν σε πόσους θα δώσει σίτιση, πριν γίνουν οι αιτήσεις ακόμη, κάνοντάς μας ξεκάθαρο ότι η όποια φοιτητική μέριμνα θα προσφέρεται μόνο και εφόσον υπάρχουν λεφτά στα ρημαγμένα από το PSI και την υποχρηματοδότηση ταμεία των πανεπιστήμιων. Το αμέσως επόμενο διάστημα με τη συμβολή αγωνιστών φοιτητών θα επιδιωχθεί οι ως τώρα ζυμώσεις να γίνουν μαζικές φοιτητικές κινητοποιήσεις για την ανατροπή αυτών των αντιδραστικών μέτρων.\nΝΑ ΜΗΝ ΚΛΕΙΣΕΙ ΚΑΝΕΝΑ ΝΟΣΟΚΟΜΕΙΟ!\nΝΑ ΥΠΕΡΑΣΠΙΣΤΟΥΜΕ ΤΟ ΔΙΚΑΙΩΜΑ ΜΑΣ ΣΤΗΝ ΠΕΡΙΘΑΛΨΗ!\nΗ βαρβαρότητα των μέτρων της τρικοματικής κυβέρνησης ΝΔ-ΠΑΣΟΚ-ΔΗΜΑΡ κάτω από τις επιταγές της ιμπεριαλιστικής τρόικας δεν θα μπορούσε να αφήσει απ' έξω τον τομέα της Υγείας. Έτσι, αφού απαγόρευσαν ουσιαστικά στο λαό να έχει γιατρούς, φάρμακα και εξετάσεις υποχρεώνοντάς τον να τα πληρώνει απ' την τσέπη του, ετοιμάζονται να κλείσουν μια σειρά δημόσια νοσοκομεία.\nΑπαιτούν να μπει λουκέτο σε περισσότερα από 50 νοσοκομεία σ' όλη τη χώρα και σε περισσότερα από 15 στο λεκανοπέδιο της Αττικής! Οι λεγόμενες συγχωνεύσεις αυτόν το στόχο έρχονται να υπηρετήσουν, θέτοντας ευθέως σε κίνδυνο την ίδια τη ζωή των κατοίκων. Μάλιστα, έχουν το θράσος να το παρουσιάζουν σαν αναβάθμιση της περίθαλψης που παρέχουν, όταν είναι ολοφάνερο ότι στόχος τους είναι να βάλουν εμπόδια που δυσκολεύουν την πρόσβαση των ασθενών στα νοσοκομεία.\nΣτην περιοχή των Πατησίων ετοιμάζονται να κλείσουν 3 νοσοκομεία (7ο ΙΚΑ, Γ.Ν. Πατησίων και Παμμακάριστος) που εξυπηρετούν πάνω από 1.000.000 κατοίκους σε μια από τις πιο πυκνοκατοικημένες περιοχές της πρωτεύουσας. Θα εξαναγκάσουν έτσι τους ασθενείς να συνωστίζονται σε ράντζα σε κάποια μεγαλύτερα και πιο απομακρυσμένα νοσοκομεία. Είναι βέβαιο ότι αρκετοί δεν θα προλάβουν...\nΤο απάνθρωπο πρόσωπο του καπιταλισμού ξεπροβάλλει: δικαίωμα στην υγεία και την περίθαλψη θα έχουν μόνο όσοι αντέχουν οικονομικά. Οι υπόλοιποι θεωρούνται περιττό βάρος! Και ας έχει πληρώσει η εργατική τάξη και με το παραπάνω, αυτό της το δικαίωμα.\nΔεν πρέπει να τους επιτρέψουμε να μας οδηγήσουν στο θάνατο! Έχουμε δικαίωμα να έχουμε νοσοκομείο στη γειτονιά μας. Έχουμε δικαίωμα στη δωρεάν περίθαλψη 24 ώρες το 24ωρο. Έχουμε δικαίωμα στη ζωή. Σήμερα αυτό το θεμελιώδες δικαίωμά μας επιχειρούν να το καταργήσουν. Αυτό πρέπει να πε-ριφρουρήσουμε.\nΧΡΕΙΑΖΕΤΑΙ ΝΑ ΞΕΣΗΚΩΘΟΥΜΕ! Χθες Πέμπτη, ο υπουργός Υγείας ανακοίνωσε επίσημα την απόφασή του να κλείσουν οριστικά το 7ο Νοσοκομείο ΙΚΑ στην Καυταντζόγλου και το 1ο Νοσοκομείο ΙΚΑ στα Μελίσσια. «Γράφει στα παλιά του παπούτσια» τόσο τις τεράστιες ανάγκες περίθαλψης των κατοίκων της περιοχής όσο και τις κινητοποιήσεις των εργαζομένων του 7ου ΙΚΑ, που -μαζί με τη συμπαράσταση κατοίκων και φορέων της περιοχής- δίνουν για περισσότερο από ένα χρόνο τον αγώνα για να παραμείνει το νοσοκομείο ανοιχτό, σε πλήρη λειτουργία και με επαρκές προσωπικό. Αγώνας που στρίμωξε κυβέρνηση και διοικήσεις και ο οποίος, παρά τη συνεχώς κλιμακούμενη τρομοκρατία, άντεξε και κατάφερε να καθυστερήσει τα σχέδιά τους.\nΣήμερα, αυτός ο αγώνας πρέπει να στηριχτεί και να δυναμώσει ακόμη περισσότερο ώστε να ανατρα-πούν τα άθλια, βάρβαρα σχέδιά τους. Χρειάζεται να πάρουμε στα χέρια μας την υπόθεση της ύπαρξης του 7ου ΙΚΑ και κάθε νοσοκομείου. Χρειάζεται με τον αγώνα μας να αποτρέψουμε το κλείσιμό του και να ανατρέψουμε τη βάρβαρη πολιτική τους στον τομέα της περίθαλψης. Αν σήμερα ξεκινούν από ένα μικρό νοσοκομείο, τίποτα δεν θα τους εμποδίσει αύριο να φτάσουν και στα μεγαλύτερα, να μας καταδικάσουν -εκτός από την πείνα, τη φτώχεια και την εξαθλίωση- ακόμη και στο θάνατο.\nΝΑ ΜΗΝ ΤΟΥΣ ΚΑΝΟΥΜΕ ΤΗ ΧΑΡΗ! Να μην κάνουμε βήμα πίσω από το δικαίωμα στην πλήρη και δωρεάν περίθαλψη για όλο το λαό. Να μην τους αφήσουμε να ορθώσουν κι άλλα εμπόδια στην εύκολη και γρήγορη πρόσβαση του λαού στους γιατρούς και τις υπηρεσίες υγείας, ώστε να αποθαρρύνουν όσο το δυνατόν περισσότερους και να τους αναγκάσουν να στραφούν στους ιδιώτες. Να πάρουμε τη ζωή μας στα χέρια μας!\n• ΝΑ ΠΑΡΑΜΕΙΝΕΙ ΑΝΟΙΧΤΟ ΚΑΙ ΣΕ ΠΛΗΡΗ ΛΕΙΤΟΥΡΓΙΑ ΤΟ 7ο ΝΟΣΟΚΟΜΕΙΟ ΙΚΑ!\n• ΜΕ ΤΟΝ ΑΓΩΝΑ ΜΑΣ ΝΑ ΑΠΟΤΡΕΨΟΥΜΕ ΤΗ ΒΑΡΒΑΡΟΤΗΤΑ!\nΠαρασκευή 21 /9/ 2012\nΕτικέτες ΚΚΕ(μ-λ), υγεια\nΚαταγγελία για την επίθεση της Χρυσής Αυγής στην Λάρισα\nΚαταγγέλλουμε την επίθεση και την κλοπή των ροπαλοφόρων τραμπούκων της Χρυσής Αυγής, που έγινε την Δευτέρα το βράδυ στην περιοχή του Αγίου Κωνσταντίνου , ενάντια σε νεαρούς Πακιστανούς, που είχε αποτέλεσμα να τραυματιστούν.\nΤο ΚΚΕ(μ-λ) καλεί μαζί με άλλες οργανώσεις και πρωτοβουλίες όλους τους Λαρισαίους δημοκράτες σε αντιφασιστική συγκέντρωση στον Άγιο Κωνσταντίνο την παρασκευή στις 6.00 μ.μ. και πορεία στους δρόμους της Λάρισας για να καταδικαστεί ο φασισμός και οι δολοφονικές επιθέσεις των φασιστών.\nΧαρτοπόλεμος ανακοινώσεων ανάμεσα σε ΠΑΣΟΚ και ΣΥΡΙΖΑ με αφορμή την εκδήλωση και την ομιλία Τσίπρα στη Νίκαια στις 3 Σεπτέμβρη, στην εκδήλωση του «Νέου αγωνιστή» και του ΣΥΡΙΖΑ, με φόντο τα συνθήματα «Λαϊκή κυριαρχία, εθνική ανεξαρτησία, κοινωνική απελευθέρωση» που υποτίθεται ότι αποτέλεσαν τον «μπούσουλα» συγκρότησης του ΠΑΣΟΚ.\nΠαραπάνω από φανερή η προσπάθεια της ηγεσίας του ΣΥΡΙΖΑ, μετά τα αποτελέσματα της 17 Ιούνη, να αποτελέσει την κυρίαρχη δύναμη στον χώρο της «δημοκρατικής παράταξης της Αριστεράς», να διεκδικήσει σύμβολα, συνθήματα και κυρίως την επιρροή που έχασε το ΠΑΣΟΚ, να ενισχύσει τη φυσιογνωμία της «υπεύθυνης αξιωματικής αντιπολίτευσης». Εξάλλου αυτή η κατεύθυνση έχει «δυνατές» ρίζες από την εποχή του «κοινού πορίσματος ΚΚΕ-ΕΑΡ» που αποτέλεσε και τη βάση συγκρότησης του τότε Συνασπισμού.\nΑπό την άλλη μεριά τα αδιέξοδα στην προσπάθεια ανασύστασης-ανασυγκρότησης για την ηγετική ομάδα του ΠΑΣΟΚ και του Βενιζέλου συνεχίζονται, με την όξυνση των αντιθέσεων ανάμεσα στα «πρωτοκλασάτα» στελέχη, αλλά κυρίως με τη «συνεπή» στάση στήριξης όλων των αντεργατικών-αντιλαϊκών μέτρων και πολιτικών στο πλαίσιο της κυβέρνησης Σαμαρά και την πλήρη υποταγή στις ιμπεριαλιστικές επιταγές.\nΜέσα σε ένα τέτοιο πλαίσιο τα περιθώρια να δοθούν, σήμερα, νέα χαρακτηριστικά στο ΠΑΣΟΚ περιορίζονται στην πρόσθεση έβδομης ακτίνας στον ήλιο του. Παράλληλα η αποστασιοποίηση Λοβέρδου, Χρυσοχοΐδη και λοιπών και η προσπάθεια να συγκροτηθεί ένα νέο εθνικό σχέδιο «διάσωσης της χώρας» δείχνουν ότι το γαϊτανάκι των ανακατατάξεων στον χώρο αυτόν θα κρατήσει για καιρό και θα έχει πολλά «επεισόδια». Εξ άλλου δεν έχει κλείσει και το κεφάλαιο ΔΗΜΑΡ και η προσέγγισή της με το ΠΑΣΟΚ για τη συγκρότηση ενός κεντροαριστερού κόμματος, κυβερνητικής διαχείρισης. Σήμερα μάλιστα και στο πλαίσιο των συζητήσεων των τριών (Σαμαρά, Βενιζέλου, Κουβέλη) για τα νέα βάρβαρα μέτρα που ετοιμάζονται να πάρουν ενάντια στον εργαζόμενο λαό, φαίνεται να διαμορφώνεται και μία «συναντίληψη» των δύο (Βενιζέλου-Κουβέλη) που θα μπορούσε να αποτελέσει και «οδηγό» για το μέλλον.\nΤα αποτελέσματα των εκλογών τόσο στις 6 Μάη όσο και στις 17 Ιούνη σημαδεύτηκαν από την αποστασιοποίηση εκατομμυρίων λαού από τα αστικά κόμματα του ΠΑΣΟΚ και της ΝΔ. Μία στάση που όξυνε ακόμα περισσότερο τα αδιέξοδα του αστικού πολιτικού σκηνικού, όξυνε παραπέρα την κρίση του και εξέφρασε την αδυναμία του πλέον να ελέγξει, εντός του πλαισίου του συστήματος της επίθεσης και της εξάρτησης, τον λαό. Η γενικότερη αυτή αδυναμία, όλο το προηγούμενο διάστημα των κινητοποιήσεων και των αγώνων του λαού, «γέννησε» και την ανάγκη των κάθε είδους αναχωμάτων στη λαϊκή οργή και αγανάκτηση, που λειτούργησαν σχετικά «αποτελεσματικά», αλλά ταυτόχρονα έβαλαν σε νέα προβλήματα τη λειτουργία του αστικού πολιτικού συστήματος. Με μεγαλύτερο από αυτά την αδυναμία των βασικών πυλώνων (ΠΑΣΟΚ, ΝΔ) της αστικής κυριαρχίας και της ιμπεριαλιστικής εξάρτησης να «αναστηλωθούν». Η αδυναμία αυτή θα μεγαλώνει ολοένα και περισσότερο όσο οξύνεται η επίθεση εναντίον των μεσοστρωμάτων, που βλέπουν το επίπεδο ζωής τους να καταβυθίζεται και αναζητούν εναγωνίως την επιστροφή στις «παλιές καλές μέρες». Ταυτόχρονα η επίθεση και οι επιπτώσεις της σπάνε τους δεσμούς που δημιουργήθηκαν, όλο το προηγούμενο διάστημα, ανάμεσα στην αστική τάξη και στα ανώτερα τμήματα των μεσοστρωμάτων, δεσμοί που σφυρηλατήθηκαν ιδιαίτερα από τη διακυβέρνηση ΠΑΣΟΚ. Ενώ η όξυνση του ανταγωνισμού των ιμπεριαλιστικών δυνάμεων βάζει σε δοκιμασία όλους τους μέχρι σήμερα προσανατολισμούς και τις δεσμεύσεις των αστικών πολιτικών δυνάμεων και όχι μόνο.\nΗ σταθερή αγνόηση του Τσίπρα από τους παράγοντες της ΕΕ και της ευρωζώνης, Γιούνκερ και Ρομπάι, παρά τους σταθερούς ευρωπαϊκούς προσανατολισμούς του ΣΥΡΙΖΑ, ενώ από την άλλη η «εθιμοτυπική» συνάντησή του με τον Πέρεζ, πρόεδρο του Ισραήλ, πιστό μαντρόσκυλο των ΗΠΑ στην περιοχή, φανερώνουν τις «αναντιστοιχίες» της περιόδου και τη δυσκολία στη «διάταξη» των πολιτικών δυνάμεων, στις σχέσεις τους με τους ιμπεριαλιστές, τροφοδοτώντας έτσι και νέα αδιέξοδα στο πολιτικό σκηνικό.\nΑπό την άλλη η «ευκολία» της εκτίμησης για τη μετεξέλιξη του ΣΥΡΙΖΑ σε… ΠΑΣΟΚ για να λυθεί το πρόβλημα της κεντροαριστερής έκφρασης και κυβερνητικής εναλλακτικής λύσης, δεν προκύπτει από τα δεδομένα, πολιτικά και οικονομικά της περιόδου. Χωρίς να έχει ανατραπεί, προς τη μία ή την άλλη κατεύθυνση, η διπλή εξάρτηση της χώρας από ΗΠΑ και Ευρωπαίους, που καθόρισε το μεταπολιτευτικό πολιτικό σκηνικό, η σημερινή όξυνση της κρίσης και του ανταγωνισμού των ιμπεριαλιστών για κυριαρχία και εκτόπιση του αντιπάλου δημιουργεί συνθήκες απότομων αλλαγών και ανατροπών. Από την άλλη οι καταρρεύσεις του 1989-1991 και η κλιμάκωση της στρατηγικού χαρακτήρα επίθεσης στην εργατική τάξη και στους λαούς δεν αφήνει περιθώρια κοινωνικών συμβιβασμών, έστω και αντιδραστικού χαρακτήρα, όπως αυτών που πέτυχε το ΠΑΣΟΚ, ιδιαίτερα την δεκαετία του '80. Αυτά τα ζητήματα δεν αφορούν μόνο τον ΣΥΡΙΖΑ αλλά και κάθε προσπάθεια αναζήτησης της κεντροαριστεράς και των χαρακτηριστικών που θα έχει. Ιδιαίτερα όταν, όπως τη γνωρίσαμε στη χώρα μας, βουτήχτηκε μέχρι το κεφάλι στην αντιλαϊκή επίθεση και στην ιμπεριαλιστική υποταγή. Εξ άλλου ο Παπαδημούλης με αφορμή την παρουσία της Σοφίας Γιαννακά (πρώην βουλευτίνας του ΠΑΣΟΚ) στην ομιλία Τσίπρα στη Νίκαια δήλωσε ότι «η κυρία Γιαννακά δεν είναι ΣΥΡΙΖΑ», βάζοντας… όρια.\nΑπό τη μία πλευρά (ΣΥΡΙΖΑ) γίνεται προσπάθεια να τονιστούν τα «αντινεοφιλελεύθερα» χαρακτηριστικά, ο ευρωπαϊκός προσανατολισμός και η παραγωγική ανασυγκρότηση, ενώ από τις άλλες πλευρές (Βενιζέλος, ΔΗΜΑΡ, Λοβέρδος κ.λπ.) τονίζουν ιδιαίτερα τα «εθνικά» χαρακτηριστικά μιας τέτοιας αναστήλωσης. Κοινός παρανομαστής και των δύο η απεύθυνση σε μερίδες της αστικής τάξης και των μεσοστρωμάτων που «ασφυκτιούν» από την ύφεση στην οικονομία, που έχει προκαλέσει η πολιτική των μνημονίων και θα οξύνει ακόμα περισσότερο η νέα δέσμη μέτρων. Όλες οι πλευρές και όλοι οι παράγοντες γνωρίζουν ότι χωρίς σοβαρά ερείσματα στην αστική τάξη, έστω σε μερίδες της, και χωρίς την υποστήριξη των μεσοστρωμάτων στην προοπτική μιας «εθνικής ανόρθωσης», δεν υπάρχουν σοβαρά περιθώρια για επιτυχία κεντροαριστερών λύσεων. Όμως «εδώ ήρθαμε» καθώς μια τέτοια προοπτική ενός νέου «κοινωνικού συμβολαίου» δεν μπορεί να φανεί στον ορίζοντα της επίθεσης. Εξάλλου η αδυναμία, στο κοινωνικό και πολιτικό επίπεδο, να βρεθεί μία τέτοια «διέξοδος», δεν είναι άσχετη και από την ένταση των αντιδραστικών κατευθύνσεων που διαμορφώνονται από τις κυρίαρχες δυνάμεις του συστήματος. Δεν βρήκε μία κουβέντα να πει η ΔΗΜΑΡ για την άγρια κατασταλτική επίθεση της κυβέρνησης ενάντια στους μετανάστες με τον κωδικό «Ξένιος Ζεύς». Ενώ τα «αστέρια» της κεντροαριστερής συμφωνίας (ΠΑΣΟΚ, ΔΗΜΑΡ κ.λπ.) Καμίνης και Μπουτάρης κάνουν «πρωταθλητισμό» αντιδραστικότητας απέναντι στις πολιτικές και συνδικαλιστικές ελευθερίες του λαού, σε απολύσεις εργαζομένων και υποταγής σε κάθε επιδίωξη του κεφαλαίου και των μνημονιακών «κανόνων».\nΣε αυτή την κρίσιμη περίοδο για τα δικαιώματα, τις κατακτήσεις και την ίδια την ζωή του εργαζόμενου λαού οι «καντρίλιες» του κεντροαριστερού χώρου και της «αντινεοφιλελεύθερης» Αριστεράς λίγη σημασία έχουν, ουσιαστικά. Δεν μπορούν σε καμία περίπτωση να αποτελέσουν «λύσεις» και να βάλουν τέλος στα βάσανά του, γιατί ο προσανατολισμός τους είναι η «επιστροφή» σε αυτό που χάθηκε, πιστεύοντας ότι μπορούν, στη σημερινή περίοδο, να αναστηλώσουν τα ερείπια που αφήνει πίσω της η επίθεση, μέσα σε ένα «υγιές»… καπιταλιστικό περιβάλλον. Η προοπτική για τον κόσμο της δουλειάς είναι στους δρόμους της αντίστασης, της οργάνωσης και της αλληλεγγύης , στους δρόμους της ανατροπής της επίθεσης, έξω από κάθε αυταπάτη, αναμονή και πισωγύρισμα.\nΕτικέτες 695, αριστερά


Θερμοκρασία νερού στο Le Lavandou στη Μεσόγειο Θάλασσα τώρα\nΘερμοκρασία θαλασσινού νερού στο Le Lavandou Σήμερα\nLe Lavandou, Γαλλία | © Jean Luc Vallauri\nΟι πιο λεπτομερείς πληροφορίες σχετικά με τη θερμοκρασία του νερού στο Le Lavandou στη Μεσόγειο Θάλασσα (Provence Alpes Cote D Azur, Γαλλία). Πρόβλεψη αλλαγών στη θερμοκρασία του νερού για τις επόμενες 10 ημέρες. Στατιστικές ανά μήνες για τα τελευταία χρόνια. Πληροφορίες για τα γειτονικά θέρετρα. Μετεωρολογική πρόγνωση στο Le Lavandou για μια εβδομάδα.\nΘερμοκρασία νερού στο Le Lavandou τώρα αμέσως\nΣήμερα η θερμοκρασία του νερού στο Le Lavandou είναι 18.0°C. Αυτό είναι δροσερό νερό κολύμβησης, αλλά αποδεκτό για μικρές καταδύσεις για άτομα με φυσική κατάσταση και σκληρότητα. Η συνεχής έκθεση σε τέτοιο νερό για περισσότερο από τέσσερις ώρες μπορεί να οδηγήσει σε σοβαρή υποθερμία. Σε κάθε περίπτωση, ο γενικός καιρός είναι επίσης σημαντικός. Έτσι, η θερμοκρασία του αέρα θα φτάσει ταυτόχρονα 19°C.\nΗ θερμοκρασία του νερού σήμερα αντιστοιχεί περίπου στη μέση τιμή αυτής της ημέρας τα τελευταία χρόνια. Η αξία του έχει αυξηθεί τόσο τις τελευταίες 20 ημέρες όσο και την τελευταία εβδομάδα. Ακριβώς πριν από ένα χρόνο, αυτήν την ημέρα, η θερμοκρασία του νερού σε αυτήν την τοποθεσία ήταν 16°C. Εύρος θερμοκρασίας νερού στο Le Lavandou τον Μάιο είναι από 14 έως 22 βαθμούς.\nΣύμφωνα με τις προβλέψεις μας, η θερμοκρασία του νερού στο Le Lavandou θα αυξηθεί αργά για τουλάχιστον τις επόμενες 10 ημέρες και θα φτάσει την τιμή των 19.3°C.\nΠίνακας τιμών θερμοκρασίας νερού στο Le Lavandou\nMay 11 17.5°C 16.8°C\nMay 12 17.7°C 16.5°C\nMay 14 18.0°C 17.0°C\nMay 16 °C 17.0°C\nMay 17 °C 17.3°C\nMay 18 18.0°C 17.5°C\nMay 19 17.8°C 18.3°C\nMay 20 17.8°C 18.3°C\nMay 21 17.8°C 18.3°C\nMay 23 18.0°C 18.5°C\nLa Londe les Maures, Γαλλία | © Jean Molines\nΕτήσιο γράφημα της μέσης μεταβολής της θερμοκρασίας του νερού στο Le Lavandou\nΘερμοκρασία νερού στο Le Lavandou με το μήνα\nLe Lavandou βρίσκεται στο βόρειο ημισφαίριο, στο γεωγραφικό πλάτος 43 βαθμούς. Η άνετη θερμοκρασία νερού για κολύμπι ορίζεται εδώ τον Ιούνιο, συνήθως στα μέσα του μήνα. Κατά τη διάρκεια ενός έτους στο Le Lavandou υπάρχουν 119 ημέρες κολύμβησης. Γενικά, η κολυμβητική περίοδος τελειώνει τον Οκτώβρη. Μέση ετήσια θερμοκρασία νερού στην ακτή στο Le Lavandou είναι 18.2°C, από τις εποχές: το χειμώνα 14.4°C, την άνοιξη 15.3°C, το καλοκαίρι 23.2°C, το φθινόπωρο 20.0°C. Ελάχιστη θερμοκρασία νερού (13.3°C) στο Le Lavandou συμβαίνει τον Φεβρουάριο, το μέγιστο (26.3°C) τον Αύγουστο.\nΜπορείτε να βρείτε αναλυτικά στοιχεία για το πώς αλλάζει η θερμοκρασία του νερού στο Le Lavandou σε κάθε συγκεκριμένο μήνα:\nLe Lavandou: γενικές πληροφορίες και χάρτης\nLa Ris 17.6°C 3km\nCap Benat 17.7°C 4km\nCabasson 17.8°C 5km\nBregancon 17.4°C 5km\nCap Negre 17.9°C 6km\nLeoube 17.4°C 7km\nRayol-Canadel-sur-Mer 17.4°C 9km\nLe Haut Rayol 17.8°C 9km\nMiramar 17.6°C 10km\nLa Londe les Maures 17.6°C 11km\nLes Salins 17.5°C 13km\nCavalaire Sur Mer 17.8°C 14km\nCarqueiranne, Γαλλία | © Daniel Vander Meiren\nΔεδομένα θερμοκρασίας νερού στο Le Lavandou και γειτονικές πόλεις και θέρετρα που συλλέγονται από διάφορες πηγές, χρησιμοποιώντας σημαντήρες, χρησιμοποιώντας δορυφορικούς χάρτες θαλάσσιων, ποταμών και λιμνών επιφάνειας του οργανισμού NOAA.\nΤο πλησιέστερο αεροδρόμιο βρίσκεται σε ευθεία γραμμή 12 χιλιόμετρα. Αυτό είναι το αεροδρόμιο La Môle (LTT). Δεν έχουμε πληροφορίες για το αν είναι έγκυρη και ποιες πτήσεις λαμβάνει ή στέλνει.\nLe Lavandou: μετεωρολογική πρόγνωση\nΗ πρόγνωση καιρού εμφανίζεται στην τοπική ώρα στο Le Lavandou\nυγρασία: 58%, σύννεφα: 61%\nυγρασία: 62%, σύννεφα: 63%\nυγρασία: 72%, σύννεφα: 98%\nυγρασία: 70%, σύννεφα: 99%\nυγρασία: 64%, σύννεφα: 54%\nυγρασία: 60%, σύννεφα: 61%\nυγρασία: 58%, σύννεφα: 40%\nυγρασία: 64%, σύννεφα: 53%\nυγρασία: 65%, σύννεφα: 7%\nαισθάνεται σαν 19.0°C, Σύννεφα (σπασμένα σύννεφα: 51-84%)\nυγρασία: 60%, σύννεφα: 65%\nυγρασία: 54%, σύννεφα: 47%\nυγρασία: 49%, σύννεφα: 71%\nυγρασία: 52%, σύννεφα: 24%\nυγρασία: 82%, σύννεφα: 62%\nυγρασία: 87%, σύννεφα: 55%\nυγρασία: 92%, σύννεφα: 20%\nυγρασία: 84%, σύννεφα: 59%\nυγρασία: 75%, σύννεφα: 62%\nυγρασία: 70%, σύννεφα: 36%\nυγρασία: 68%, σύννεφα: 21%\nυγρασία: 76%, σύννεφα: 51%\nCap Estel, Γαλλία | © Irina B


Σε αυτή την ιστοσελίδα καταγράφεται βήμα-βήμα η πορεία ενός εργαστηρίου animation που διoργανώθηκε από την UNIMA. Παράλληλα, παρακολουθώντας την ιστοσελίδα θα έχετε την ευκαιρία να ενημερώνεστε για θέματα σχετικά με την τέχνη του animation και να ανταλάσσετε απόψεις και προβληματισμούς επάνω σε θέματα που σχετίζονται με αυτή την μορφή τέχνης\nAnimation από το Φώτη και την Αριστέα που δημιουργήθηκε στο τέταρτο μάθημα του unimation 11\nΑναρτήθηκε από Fotis Tsakos στις 5:43 π.μ.\nRUN VOULA RUN (IN THE PROCCESS)\nΤΟ RUN VOULA RUN, ENA ANIMATION ΠΟΥ ΔΗΜΙΟΥΡΓΕΙΤΑΙ ΑΠΌ ΤΗΝ ΒΙΚΥ ΚΑΙ ΤΗΝ ΜΑΡΙΑ ΟΛΟΚΛΗΡΩΝΕΤΑΙ ΣΙΓΑ ΣΙΓΑ.\nΞΕΚΙΝΗΣΕ ΣΤΟ ΔΕΥΤΕΡΟ ΜΑΘΗΜΑ ΚΑΙ ΘΑ ΟΛΟΚΛΗΡΩΘΕΙ(;) ΣΤΟ ΤΕΤΑΡΤΟ.\nΗΔΗ Η ΒΟΥΛΑ ΤΟ ΕΣΚΑΣΕ ΑΠΟ ΤΗΝ ΠΑΣΧΑΛΙΤΣΑ ΤΡΕΧΕΙ ΠΡΟΣ ΤΗΝ ΕΛΕΥΘΕΡΙΑ ΤΗΣ. ΜΠΟΡΕΙΤΕ ΝΑ ΚΑΝΕΤΕ ΠΡΟΤΑΣΕΙΣ ΣΤΗΝ ΜΑΡΙΑ ΚΑΙ ΣΤΗΝ ΒΙΚΥ ΓΙΑ ΤΙΣ ΠΙΘΑΝΕΣ ΠΕΡΙΠΛΑΝΗΣΕΙΣ ΤΗΣ ΒΟΥΛΑΣ ΚΑΙ ΤΗΝ ΣΥΝΕΧΕΙΑ ΤΗΣ ΤΑΙΝΙΑΣ;\nA more completed version of "Run Voula Run", an animated films created by Maria and Vicky during the unimation 2011. The animation of the film started in the second lesson of the workshop, it continued in the third one and it might be finished on next Monday.\nΑναρτήθηκε από animation στις 12:57 π.μ.\nThe start of an animated film made by Lilian and Despoina, during the 3rd lesson of Unimation 2011, the animation workshop organized by unima hellas and supervised by spyros siakas. The film will be continued and it might be finished in the next lesson\nΗ Λίλιαν και η Δέσποινα ξεκίνησαν την ταινία τους, στο πλαίσιο του εργαστηρίου animation UNIMATION 2011, πειραματιζόμενες με διάφορα υλικά και κάνοντας, παράλληλα, εξάσκηση επάνω στις βασικές αρχές εμψύχωσης: anticipation και timing.\nQUIZ:Μια ιστορία πάθους μεταξύ της σκουριάς και του αλευριού ξεκινάει. Τι θα προκύψει άραγε;\nΑναρτήθηκε από animation στις 12:52 π.μ.\nΤΟ ΤΡΙΤΟ UNIMATION '11\nRUN VOYLA RUN\nΈνα από τα animation φιλμς που δημιουργήθηκε από την Βικυ και την Μαρία την προηγούμενη Δευτέρα. Το φιλμ συνεχίζεται και θα ολοκληρωθεί στο επόμενο μάθημα.\nOne of the animated films created by Maria and Vicky during the unimation 2011, an animation workshop organized by UNIMA Hellas and supervised by Spyros Siakas. The film will be continued and it might be finished on next Monday.\nΑναρτήθηκε από animation στις 1:01 μ.μ.\nΤΟ ΔΕΥΤΕΡΟ UNIMATION '11\nΑναρτήθηκε από animation στις 3:44 μ.μ.\nUNIMATION 11 1ST VIDEO\nΤΑ ΕΡΓΑΣΤΗΡΙΑ ANIMATION ΠΟΥ ΟΡΓΑΝΩΝΕΙ Η UNIMA HELLAS ΣΕ ΣΥΝΕΡΓΑΣΙΑ ΜΕ ΤΟΝ ΣΠΥΡΟ ΣΙΑΚΑ ΣΥΝΕΧΙΖΟΝΤΑΙ ΚΑΙ ΦΕΤΟΣ.\nΓΙΑ ΤΕΣΣΕΡΕΣ ΕΒΔΟΜΑΔΕΣ ΑΠΟ ΤΗΝ ΕΠΟΜΕΝΗ ΔΕΥΤΕΡΑ ΘΑ ΠΑΙΖΟΥΜΕ ΜΕ ΑΧΡΗΣΤΑ ΚΑΘΗΜΕΡΙΝΑ ΥΛΙΚΑ ΜΕΤΑΜΟΡΦΩΝΟΝΤΑΣ ΤΑ ΣΕ ΜΙΚΡΕΣ ΤΑΙΝΙΕΣ ΑΝΙΜΑΤΙΟΝ.\nΤΟ ΠΡΩΤΟ UNIMATION ΑΠΟ ΤΗΝ ΑΝΑΓΝΩΡΙΣΤΙΚΗ ΣΥΝΑΝΤΗΣΗ ΜΑΣ ΤΗΝ ΤΡΙΤΗ 17/5 ΕΙΝΑΙ ΤΟ ΠΑΡΑΚΑΤΩ:\nHITECH LOVE STORY from spyros siakas on Vimeo.\nΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ UNIMATION 2011 ΜΠΟΡΕΙΤΕ ΝΑ ΒΡΕΙΤΕ ΣΤΟΝ ΣΥΝΔΕΣΜΟ: www.facebook.com/event.php?eid=106265332794675\nΚΑΙ ΣΤΑ ΤΗΛΕΦΩΝΑ 6932274208 ΚΑΙ 6976314001\nΟΙ ΤΑΙΝΙΕΣ ΠΟΥ ΔΗΜΙΟΥΡΓΗΘΗΚΑΝ ΠΕΡΥΣΙ ΘΑ ΣΥΝΤΕΘΟΥΝ ΣΕ ΜΙΑ ΕΝΟΤΗΤΑ ΚΑΙ ΘΑ ΥΠΟΒΛΗΘΟΥΝ ΣΕ ΔΙΑΦΟΡΑ ΣΠΟΥΔΑΣΤΙΚΑ ΦΕΣΤΙΒΑΛ ΑΝΙΜΑΤΙΟΝ ΞΕΚΙΝΩΝΤΑΣ ΑΠΟ ΤΟ ΦΕΣΤΙΒΑΛ ΤΑΙΝΙΩΝ ΜΙΚΡΟΥ ΜΗΚΟΥΣ ΔΡΑΜΑΣ.\nΑΥΤΟ ΕΛΠΙΖΟΥΜΕ ΚΑΙ ΓΙΑ ΤΙΣ ΦΕΤΙΝΕΣ. Η ΠΡΩΤΗ ΑΠΟΠΕΙΡΑ ΕΙΝΑΙ ΕΛΠΙΔΟΦΟΡΑ.\nΑΥΤΕΣ ΕΙΝΑΙ ΜΕΡΙΚΕΣ ΦΩΤΟΓΡΑΦΙΕΣ ΑΠΟ ΤΗΝ ΠΡΩΤΗ ΑΝΑΓΝΩΡΙΣΤΙΚΗ ΣΥΝΑΝΤΗΣΗ\nΑναρτήθηκε από animation στις 11:11 π.μ.\nΦΩΤΟΓΡΑΦΙΑ ΣΤΗΝ ΤΑΞΗ\nΑναρτήθηκε από animation στις 3:55 π.μ.\nΤΡΙΤΟ ΤΕΛΙΚΟ UΝΙΜΑΤΙΟΝ\nΣε αυτό το, τρίτο και πιο ολοκληρωμένο, βίντεο ο Αργύρης αναγνωρίζει, επιτέλους, την μούσα του στην κούκλα-χορεύτρια της Φούλης, αφού της βάλει το κεφάλι στην θέση του. Που; Φυσικά, στα σκουπίδια!\nΜε την προσθήκη και αυτού του βίντεο-animation δείχνει να μορφοποιείται κάτι σαν σειρά animation με κεντρίκό χαρακτήρα τον Αργύρη, τον σκουπιδιάρη που έχει έναν σκουπιδοτενεκέ όλο εκπλήξεις.\nΜακάρι να συναντηθεί η Ηρα και ο Γιάννης με την Ελένη για να συμπληρώσει, η πρώτη, και να ξεκινήσει, ο δεύτερος, το δικό του επεισόδιο. Που ξέρεις, αν έχουμε 5 επεισόδια μπορεί να τα πουλήσουμε και να ξεπεράσουμε την "κρίση" (ή την κριτική σας αφού το δείτε πιο κάτω).\nΘα ακολουθήσει σε λίγες μέρες και η τελική αποτίμηση του εργαστηρίου.\nΑναρτήθηκε από animation στις 9:54 π.μ.\nΣήμερα τρίτη και μετά από πολύ καιρό, πήγα στο εργαστήριο, για ν'αναπληρώσω λίγο από το χρόνο που έχω χάσει λόγω απουσιών. Έκανα την απόπειρα που ανάρτησα πιο κάτω. Ο Σπύρος μου θύμισε λίγα πράγματα για το Stop Motion Pro στην αρχή, αλλά δούλεψα μόνη μου (εκτός από λίγη ώρα στο τέλος, που με βοήθησε με τις παύσεις στην κίνηση, από το editor του Stop Motion Pro). Ομολογώ ότι κουράστηκα λίγο: σε τρεις ώρες τράβηξα 179 frames και έκανα περίπου 30 δευτερόλεπτα κίνησης. Νομίζω ότι για ένα αξιοπρεπές αποτέλεσμα στοπ μόσιον 30", χρειάζονται πολύ περισσότερες ώρες... Θέλω να πω ότι, για να υπάρξει ακριβής ακολουθία κινήσεων, παράλληλων κινήσεων (κεφάλι, χέρια, πόδια, δάχτυλα, η γωνία του σώματος), ομαλή εναλλαγή και σταθερή ροή και στη φιγούρα και στα πλάνα και στα φώτα, πρέπει κανείς να έχει - σίγουρα - μία κούκλα με το σωστό βάρος στα σωστά σημεία (για να μην του γέρνει και του σπάει τα νεύρα, κοινώς όχι μια ημιτελή κούκλα σαν τη δική μου!) και υπομονή. Όλα αυτά αφορούν τις λήψεις, γιατί εκ των υστέρων στο πρόγραμμα, μπορείς βέβαια να κάνεις διορθώσεις στα καρέ, όπως και κάναμε, αλλά αυτό δε φτάνει. Η όλη διαδικασία μπορεί από ένα σημείο και μετά, να φανεί κάπως στατική ή μηχανική, σ'αυτόν που την κάνει, αλλά κάθε φορά που πατάμε το play και βλέπουμε συνολικά τί έχει γίνει μέχρι εκείνη τη στιγμή, ξαναδημιουργείται ο ενθουσιασμός για να συνεχίζουμε. 'Ντάξει, βέβαια, όσο και να συνεχίζουμε και πάλι το τελικό αποτέλεσμα θα είναι πολύ λίγο, αλλά κάθε αρχή και δύσκολη. Η αλήθεια είναι ότι είχα μία "ιστορία" στο μυαλό μου, δουλεύοντας τις κινήσεις της κούκλας μου. Αν η κεντρική ιδέα, γίνεται αντιληπτή από το θεατή, είμαι ευχαριστημένη. :)\nΑναρτήθηκε από Ira στις 3:57 μ.μ.\nΑναρτήθηκε από Ira στις 3:53 μ.μ.\n(ΠΡΟ)ΤΕΛΕΥΤΑΙΑ ΣΥΝΑΝΤΗΣΗ ΚΑΙ "ΣΚΟΥΠΙΔΙΑ ΚΑΙ ΟΝΕΙΡΑ"\nΣΕ ΑΥΤΗ ΤΗΝ ΠΡΟΤΕΛΕΥΤΑΙΑ ΣΥΝΑΝΤΗΣΗ ΜΑΣ ΑΣΧΟΛΗΘΗΚΑΜΕ ΜΕ ΤΗΝ ΥΛΟΠΟΙΗΣΗ ΤΩΝ ΙΔΕΩΝ ΜΑΣ ΣΕ ΣΥΝΕΧΟΜΕΝΗ ΚΙΝΗΣΗ, ΑΞΙΟΠΟΙΩΝΤΑΣ ΤΙΣ ΓΝΩΣΕΙΣ ΠΟΥ ΑΠΟΚΤΗΣΑΜΕ ΜΕΧΡΙ ΤΩΡΑ ΤΟΣΟ ΣΤΟ ΑΝΙΜΑΤΙΟΝ ΟΣΟ ΚΑΙ ΣΤΟ ΜΟΝΤΑΖ.\nΣΤΟ ΣΥΜΠΛΗΡΩΜΑΤΙΚΟ ΜΑΘΗΜΑ ΠΟΥ ΘΑ ΓΙΝΕΙ ΜΕΤΑ ΤΟ ΠΑΣΧΑ ΠΙΣΤΕΥΩ ΟΤΙ ΘΑ ΟΛΟΚΛΗΡΩΣΟΥΜΕ ΤΗΝ ΚΙΝΗΣΗ ΟΛΩΝ ΤΩΝ ΚΟΥΚΛΩΝ.(ΗΡΑ ΑΚΟΥΣ;)\nΑΠ' ΟΤΙ ΦΑΙΝΕΤΑΙ ΑΠΟ ΤΑ ΜΕΧΡΙ ΤΩΡΑ ΜΙΚΡΑ ΑΝΙΜΑΤΙΟΝ, Ο ΡΟΛΟΣ ΤΟΥ "ΑΡΓΥΡΗ" ΤΟΥ ΣΚΟΥΠΙΔΙΑΡΗ ΕΙΝΑΙ ΚΟΜΒΙΚΟΣ ΣΕ ΟΛΗ ΤΗΝ ΣΕΙΡΑ ΤΩΝ ΑΝΙΜΑΤΙΟΝ ΚΑΘΩΣ ΣΥΝΔΕΕΙ ΤΙΣ ΙΣΤΟΡΙΕΣ ΚΑΙ ΤΟΥΣ ΗΡΩΕΣ-ΚΟΥΚΛΕΣ ΟΛΩΝ ΤΩΝ ΣΥΜΜΕΤΕΧΟΝΤΩΝ ΣΤΟ ΕΡΓΑΣΤΗΡΙΟ. ΦΥΣΙΚΑ, ΣΕ ΑΥΤΟ ΤΟ ΑΝΙΜΑΤΙΟΝ Η ΠΑΡΟΥΣΙΑ ΤΟΥ "ΑΡΓΥΡΗ" ΓΙΝΕΤΑΙ ΑΙΣΘΗΤΗ ΜΕΣΩ ΤΟΥ ΣΚΟΥΠΙΔΟΤΕΝΕΚΕ ΤΟΥ.\nΕΠΙΣΗΣ, ΟΠΩΣ ΦΑΙΝΕΤΑΙ, ΘΑ ΜΠΟΡΟΥΣΑΝ ΟΛΑ ΤΑ ΑΝΙΜΑΤΙΟΝ ΜΙΚΡΟΥ ΜΗΚΟΥΣ ΠΟΥ ΘΑ ΕΤΟΙΜΑΣΤΟΥΝ ΝΑ ΑΠΑΡΟΥΣΙΑΤΟΥΝ ΣΑΝ ΜΙΑ "ΣΕΙΡΑ" ΜΙΚΡΟΥ ΜΗΚΟΥΣ ΑΝΙΜΑΤΙΟΝ ΚΑΤΩ ΑΠΟ ΤΗΝ ΟΜΠΡΕΛΑ ΕΝΟΣ ΚΟΙΝΟΥ ΤΙΤΛΟΥ ΠΟΥ ΘΑ ΕΝΩΝΕΙ ΟΛΑ ΤΑ ΜΙΚΡΑ ΣΠΟΤ ΚΑΙ ΠΟΥ ΘΑ ΠΕΡΙΓΡΑΦΕΙ ΤΗΝ ΠΡΟΣΠΑΘΕΙΑ ΜΑΣ.\nΘΑ ΠΡΟΤΕΙΝΑ ΛΟΙΠΟΝ Η ΟΝΟΜΑΣΙΑ ΤΗΣ ΣΕΙΡΑΣ ΟΛΩΝ ΤΩΝ ΑΝΙΜΑΤΙΟΝ ΜΙΚΡΟΥ ΜΗΚΟΥΣ ΠΟΥ ΘΑ ΕΤΟΙΜΑΣΟΥΜΕ ΝΑ ΕΧΕΙ ΚΑΤΙ ΠΟΥ ΝΑ ΘΥΜΙΖΕΙ "ΣΚΟΥΠΙΔΙΑ ΚΑΙ ΟΝΕΙΡΑ" ΙΣΩΣ "ΣΚΟΥΠΙΔΙΑ ΚΑΙ ΟΝΕΙΡΑ ΣΤΟΝ ΜΙΚΡΟ ΜΑΣ ΔΡΟΜΟ"\nΑναρτήθηκε από animation στις 2:10 μ.μ.\nΑΣΚΗΣΕΙΣ MONTAZ_test 3\nΑναρτήθηκε από antamapantahou στις 1:53 μ.μ.\nAΣΚΗΣΕΙΣ MONTAZtest 1\nΑναρτήθηκε από antamapantahou στις 12:46 μ.μ.\nΑΣΚΗΣΕΙΣ ΜΟΝΤΑΖ_test 2\nΑναρτήθηκε από antamapantahou στις 8:58 π.μ.\nΚι αυτή την τετάρτη συνεχίσαμε μόνο με το Premiere. Βλέποντας τις δυνατότητες που έχει στο μοντάζ αυτό το πρόγραμμα, παράλληλα συζητάμε με το Σπύρο, τα σημειολογικά στοιχεία της εικόνας, που συνδέονται με τεχνικές ρυθμίσεις (ταχύτητα, zoom κ.τ.λ.) και υποστηρίζουν σκηνοθετικές διαθέσεις. Δεν έχω και πολλά να γράψω - δυστυχώς δε μπορώ να σκεφτώ κανέναν γλαφυρό κι ενδιαφέροντα τρόπο για να περιγράψω την περιήγηση και τους πειραματισμούς που κάνουμε στο πρόγραμμα. Οι ασκήσεις μας θα τα δείξουν αυτά, οι οποίες θα αναρτηθούν άμεσα. :) Α! Και κάτι τελευταίο, που δε σχετίζεται με το ημερολόγιό μας, αλλά θα ήθελα να το αναφέρω, για όσους μας διαβάζουν: Παγκόσμια Ημέρα Κουκλοθεάτρου, κυριακή 21 Μαρτίου 2010 (http://www.unimahellas.org/index.html).\nΑναρτήθηκε από Ira στις 4:42 μ.μ.\nΤώρα που γράφω μπορεί να είναι κυριακή, αλλά ας το παρακάμψουμε αυτό, γιατί η ασυνέπεια (μου) είναι ανίατη. Την τετάρτη 10/3, ασχοληθήκαμε μόνο με το Premiere. Κάναμε μια άσκηση, κατά την οποία φτιάξαμε ένα βιντεάκι (ένα ο καθένας μας) με φωτογραφίες, το επενδύσαμε με ήχο, κάναμε και τις αυξομειώσεις μας στους ήχους και τα fade out στην εικόνα και το κάναμε export. Ελπίζω να αναρτήσει κάποιος το δικό του εδώ, γιατί αυτό που έκανα εγώ, δεν το έχω. Πιο συγκεκριμένα: είδαμε κάποιες ρυθμίσεις που πρέπει να κάνουμε πρωταρχικά, να εισάγουμε εικόνες, τα πλάνα και τις σκηνές (Bin, Sequence) μερικά εργαλεία του προγράμματος και δόθηκε ιδιαίτερη έμφαση στο παράθυρο Timeline βεβαίως! Οι κούκλες παράλληλα συνεχίζονται (πλην του "Αργύρη", ο οποίος όπως φαίνεται, τείνει προς το τέλειο!!!) και νομίζω ότι πάνε πολύ καλά. Αυτά. Ευχαριστούμε το δάσκαλό μας για τα βιβλία που μας έδωσε να δούμε και να διαβάσουμε. Καλή εβδομάδα!\nΑναρτήθηκε από Ira στις 6:53 μ.μ.\nΔοκιμαστική λήψη 4\nΑναρτήθηκε από antamapantahou στις 10:01 π.μ.\nΣήμερα, τετάρτη 3/3/2010\nκαι μετά από 3 βδομάδες, κατάφερα να γράψω ξανά εδώ.\nΛοιπόν, έχασα δύο μαθηματάκια, κι έτσι επικρατεί μια σύγχηση στο κεφάλι μου για όλα αυτά που κάναμε/κάνουμε σ'αυτή τη φάση. Είναι κάτι anticipation, κάτι rotoscoping και κάτι άλλα επιστημονικά -αστειεύομαι-, που παρά τις φιλότιμες προσπάθειες των ομαδικών ασκήσεων, νομίζω θα γίνουν πιο κατανοητά με την ατομική τριβή του καθενός με το Stop Motion Pro. Σήμερα κάναμε δύο παράλληλες ασκήσεις με green screen: η Ελένη, ο Γιάννης, η Αννέτα και η Αγγελική, με τις κούκλες της Ελένης και της Αννέτας στο ένα τραπέζι και η Φούλη κι εγώ με τις δικές μας στο άλλο. Σήμερα επίσης, κι αυτό έγινε στην αρχή, δώσαμε μορφή (σκαλίσαμε δρόμο και πεζοδρόμιο) στην επιφάνεια που θα στηρίξουμε τις κούκλες μας. Εγώ δεν έχω συγκρατήσει δυστυχώς την ονομασία του εν λόγω υλικού, γι'αυτό ας σχολιάσει κάποιος διευκρινίζοντάς το... Σκέφτομαι: τώρα που τα πράγματα έχουν κάπως δρομολογηθεί, φαίνεται πιο ξεκάθαρα το πόση δουλειά θα χρειαστεί και πόσα πρέπει να βρεθούν ακόμη για να έχουμε ένα άρτιο αποτέλεσμα κάποια στιγμή. Αυτά.\nΑναρτήθηκε από Ira στις 2:15 μ.μ.\nΤο παρακάτω βίντεο είναι η τρίτη άσκηση animation όπου αποτυπώνεται ο προβληματισμός του σημερινού εργαστηριου. Αξιοποιώντας, κυρίως, την κούκλα της Ελένης αλλά και της Αγγελικής όλοι οι συμμετέχοντες στο σημερινό εργαστήριο έκαναν πρακτική εξάσκηση σε ποιοτικά χαρακτηριστικά της τεχνης του animation, όπως η προετοιμασία κίνησης, η εκφράσεις και ο ρυθμός (παύσεις, επιβραδύνσεις και επιταχύνσεις). Παράλληλα, έγινε πρακτική εξάσκηση επάνω στο "audio synch" ένα εργαλείο του "Stop Motion Pro" (του προγράμματος που χρησιμοποιούμε για την λήψη της κινούμενης εικόνας) που δίνει την δυνατοτητα συγχρονισμού της εικόνας και του ήχου καθώς γίνεται η λήψη της κινούμενης εικόνας. Με άλλα λόγια, δίνει την δυνατόττα ενός είδους μοντάζ κατα την διάρκεια της λήψης της κινούμενης εικόνας και πριν το τελικό μοντάζ.\nΥΓ. Όλοι περιμένουμε με αγωνία το ημερολόγιο της Ήρας που πολύ μας έλειψε στο προηγούμενο μάθημα.\nΑναρτήθηκε από animation στις 1:29 μ.μ.\nHMEΡΟΛΟΓΙΟ ΠΕΜΠΤΗ ΣΥΝΑΝΤΗΣΗ & ΔΕΥΤΕΡΟ ΔΟΚΙΜΑΣΤΙΚΟ UΝΙΜΑΤΙΟΝ\nΣε αυτή την συνάντηση, παράλληλα με την τελική μορφοποίηση της κάθε κούκλας, έγινε και μια επίδειξη ορισμένων δυνατοτήτων του προγράμματος stop motion pro με το οποίο θα γίνει η λήψη της κινούμενης εικόνας (animation) στις επόμενες τρεις συναντήσεις. Συγκεκριμένα, αφού είδαμε τις βασικές ρυθμίσεις του προγράμματος, εξετασαμε τις δυνατότητες "onion skin" "rotoskopoing" και "time lapse". Επιπρόσθετα, η Ελένη που είχε σχεδόν έτοιμάσει την κούκλα της έκανε ένα δοκιμαστικό animation αξιοποιώντας την δυνατότητα "rotoskopoing" του stop motion pro. Συγκεκριμένα, χρησιμοποίησε τον Γιάννη σαν μοντέλο και βιντεοσκόπησε μια κίνηση επάνω στην οποία "πάτησε" σαν βάση για να δημιουργήσει μια σειρά φωτογραφιών συνεχόμενης κίνησης. Την όλη διαδικασία ο Σπύρος Σιάκας προσπάθησε να την αποτυπώσει στο βίντεο από κάτω.\nΥΓ. Το μοντέλο είναι ο Γιάννης Κοκινος, μπασίστας και στιχουργός του συγκροτήματος "Έρωτες Πολεμιστές" που μας επισκεφτηκε στο εργαστήριο. Εκτός ςπό το να κάνει το μοντέλο μας παραχώρησε ευγενικά τις μουσικές του συγκροτήματος του αν θέλουμε να τις χρησιμοποιήσουμε στις μικρές ταινίες του εργαστηρίου. Επίσης συζητήσαμε την πιθανότητα να συμετάσχουν όσοι από τους συμμετέχοντες στο εργαστήριο επιθυμούν σαν animators στο βίντεο κλιπ του τραγουδιού "το γάλα μου το χύνω" που θα σκηνοθετήσει ο Σπύρος Σιάκας\nΑναρτήθηκε από animation στις 1:09 π.μ.\nΕτικέτες ΑΝΙΜΑΤΙΟΝ ΑΣΚΗΣΕΙΣ, ΗΜΕΡΟΛΟΓΙΟ\nΓια περισσότερο animation www.siakasanimation.com (κάνε_κλικ στην φωτογραφία)


Χωνευτά Επίτοιχα Φωτιστικά\nViokef ASTER 4086600 Χωνευτό γύψινο σποτ τοίχου. Επιδέχεται βαφή.\nΧωνευτό γύψινο σποτ τοίχου. Επιδέχεται βαφή. Διαθέτει ενσωματωμένο φωτισμό LED συνολικής ισχύος 1W και απόδοσης 75 Lumen σε θερμό λευκό χρώμα (3000K). Σειρά\tASTER Ντουι LED Watt 1W Μήκος W:110 Ύψος H:250 Πλάτος/Βάθος\tP:75 Οπή Ψευδοροφής 110x250 Τα γύψινα χωνευτά σποτ αποτελούν την τελευ..\nViokef ASTER 4097200 Χωνευτό γύψινο σποτ τοίχου. Επιδέχεται βαφή.\nΧωνευτό γύψινο σποτ τοίχου. Επιδέχεται βαφή. Διαθέτει ενσωματωμένο φωτισμό LED συνολικής ισχύος 1W και απόδοσης 75 Lumen σε θερμό λευκό χρώμα (3000K). Σειρά\tASTER Ντουι LED Watt 1W cree Μήκος W:100 Ύψος H:100 Πλάτος/Βάθος\tP:42 Οπή Ψευδοροφής 100x100 Τα γύψινα χωνευτά σποτ αποτελούν την ..\nViokef ASTER 4116500 Χωνευτό γύψινο σποτ τοίχου. Επιδέχεται βαφή.\nΧωνευτό γύψινο σποτ τοίχου. Επιδέχεται βαφή. Διαθέτει ενσωματωμένο φωτισμό LED συνολικής ισχύος 1W και απόδοσης 75 Lumen σε θερμό λευκό χρώμα (3000K). Σειρά\tCERAMIC Ντουι LED Watt 1W Μήκος W:120 Ύψος H:180 Πλάτος/Βάθος\tP:55 Οπή Ψευδοροφής 120x180 Τα γύψινα χωνευτά σποτ αποτελούν την τελ..\nViokef ASTER 4147300 Χωνευτό γύψινο σποτ τοίχου. Επιδέχεται βαφή.\nΧωνευτό γύψινο σποτ τοίχου. Επιδέχεται βαφή. Σειρά\tASTER Ντουι GU10 Watt MAX 35W Μήκος W:100 Ύψος H:350 Πλάτος/Βάθος\tP:73 Οπή Ψευδοροφής 100x350 Τα γύψινα χωνευτά σποτ αποτελούν την τελευταία τάση αρχιτεκτονικού φωτισμού.Ιδανικά για όλους τους χώρους και για όλα τα στύλ. Τα "frameless c..